http://e-izvadak.pravosudje.hr/mpweb/images/common/grb_mali.gif

REPUBLIKA HRVATSKA

ZAGREBAČKA ŽUPANIJA

OPĆINA KLOŠTAR IVANIĆ

OPĆINSKI NAČELNIK

Klasa: 406-01/20-01/07

Ur. Broj: 238/14-02-20-2

Kloštar Ivanić, 10.09.2020.

**DOKUMENTACIJA O NABAVI**

**ZA PROVEDBU OTVORENOG POSTUPKA JAVNE NABAVE**

**MALE VRIJEDNOSTI ZA PREDMET NABAVE:**

**INVESTICIJSKO ODRŽAVANJE NERAZVRSTANIH CESTA – ULICA SVETE MARIJE, ULICA IVANA ŠVEARA, ULICA ANTUNA MATIJE RELJKOVIĆA, NAFTAPLINSKA ULICA**

Naručitelj: **Općina Kloštar Ivanić, Školska 22, 10312 Kloštar Ivanić, OIB: 18133797436**

Evidencijski broj nabave: 7/2020

# 

Sadržaj

[1. OPĆI PODACI 4](#_Toc19871835)

[1.1.Podaci o naručitelju 4](#_Toc19871836)

[1.2. Služba/osoba zadužena za komunikaciju s ponuditeljima 4](#_Toc19871837)

[1.3. Evidencijski broj nabave: 7/2020 4](#_Toc19871838)

[1.4. Popis gospodarskih subjekata s kojima je naručitelj u sukobu interesa ili navod da takvi ne postoje u trenutku objave dokumentacije o nabavi 4](#_Toc19871839)

[1.5. Vrsta postupka javne nabave 5](#_Toc19871840)

[1.6. Procijenjena vrijednost nabave: 560.000,00 kuna bez PDV-a. 5](#_Toc19871841)

[1.7. Vrsta ugovora o javnoj nabavi 5](#_Toc19871842)

[1.8. Navod sklapa li se ugovor o javnoj nabavi ili okvirni sporazum 5](#_Toc19871843)

[1.9. Ostale informacije 5](#_Toc19871844)

[1.10. Internetska adresa gdje je objavljeno izvješće o provedenom savjetovanju sa zainteresiranim gospodarskim subjektima 5](#_Toc19871845)

[2. PODACI O PREDMETU NABAVE 5](#_Toc19871846)

[2.1. Opis predmeta nabave 5](#_Toc19871847)

[2.2. Opis i oznaka grupa predmeta nabave 5](#_Toc19871848)

[2.3. Količina predmeta nabave 6](#_Toc19871849)

[2.4. Tehničke specifikacije 6](#_Toc19871850)

[2.5. Troškovnik 6](#_Toc19871851)

[2.6. Kriterij za ocjenu jednakovrijednosti predmeta nabave 6](#_Toc19871852)

[2.7. Mjesto izvršenja ugovora 7](#_Toc19871853)

[2.8. Rok početka i završetka izvršenja ugovora 7](#_Toc19871854)

[2.9. Opcije i moguća obnavljanja ugovora 7](#_Toc19871855)

[3. OSNOVE ZA ISKLJUČENJE GOSPODARSKOG SUBJEKTA 7](#_Toc19871856)

[4. KRITERIJI ZA ODABIR GOSPODARSKOG SUBJEKTA 12](#_Toc19871857)

[4.1. Sposobnost za obavljanje profesionalne djelatnosti 12](#_Toc19871858)

[4.2. Tehnička i stručna sposobnost 12](#_Toc19871859)

[4.2.1. Popis radova izvršenih u godini u kojoj je započeo postupak javne nabave i tijekom pet godina koje prethode toj godini 12](#_Toc19871860)

[4.2.2. Tehnički stručnjaci potrebni za izvršenje ugovora 13](#_Toc19871861)

[5. Europska jedinstvena dokumentacija o nabavi (ESPD) 14](#_Toc19871862)

[5.1. Osnovne odredbe 14](#_Toc19871863)

[5.2. Provjera podataka u ESPD-u priloženom u ponudi 15](#_Toc19871864)

[5.3. Dostava ažuriranih popratnih dokumenata 16](#_Toc19871865)

[6. PODACI O PONUDI 16](#_Toc19871866)

[6.1. Sadržaj i način izrade ponude 16](#_Toc19871867)

[6.2. Način dostave ponuda 17](#_Toc19871868)

[6.2.1. Dostava ponuda 17](#_Toc19871869)

[6.2.2. Dostava dijela/dijelova ponude 17](#_Toc19871870)

[6.3. Dopustivost varijante ponuda 18](#_Toc19871871)

[6.4. Način određivanja cijene ponude 18](#_Toc19871872)

[6.5. Valuta ponude 18](#_Toc19871873)

[6.6. Kriterij za odabir ponude 18](#_Toc19871874)

[6.7. Rok valjanosti ponude 20](#_Toc19871875)

[6.8. Jezik i pismo na kojem se izrađuje ponuda 20](#_Toc19871876)

[6.9. Nepotpisana ponuda obvezuje ponuditelja 20](#_Toc19871877)

[7. OSTALE ODREDBE 21](#_Toc19871878)

[7.1. Odredbe koje se odnose na zajednicu gospodarskih subjekata 21](#_Toc19871879)

[7.2. Odredbe koje se odnose na podugovaratelje 21](#_Toc19871880)

[7.3. Jamstva 22](#_Toc19871881)

[7.3.1. Jamstvo za ozbiljnost ponude 22](#_Toc19871882)

[7.3.2. Jamstvo za uredno ispunjenje ugovora 23](#_Toc19871883)

[7.3.3. Jamstvo za otklanjanje nedostataka u jamstvenom roku 23](#_Toc19871884)

[7.4. Preuzimanje dokumentacije o nabavi i troškovi 24](#_Toc19871885)

[7.5. Ispravak i/ili izmjena dokumentacije o nabavi, traženje pojašnjenja 24](#_Toc19871886)

[7.6. Termini obilaska lokacije ili neposrednog pregleda dokumenata koji potkrepljuju dokumentaciju o nabavi, ako je potrebno 25](#_Toc19871887)

[7.7. Datum, vrijeme i mjesto dostave i otvaranja ponuda 25](#_Toc19871888)

[7.8. Izuzetno niska ponuda 25](#_Toc19871889)

[7.9. Pojašnjenje i upotpunjavanje ponude 25](#_Toc19871890)

[7.10. Tajnost dokumentacije gospodarskih subjekata 25](#_Toc19871891)

[7.11. Donošenje odluke o odabiru ili poništenju 26](#_Toc19871892)

[7.12. Rok, način i uvjeti plaćanja 26](#_Toc19871893)

[7.13. Dokumenti koji će se nakon završetka postupka javne nabave vratiti ponuditeljima 26](#_Toc19871894)

[7.14. Uvjeti i zahtjevi koji moraju biti ispunjeni sukladno posebnim propisima ili stručnim pravilima 26](#_Toc19871895)

[7.15. Prijedlog ugovora 27](#_Toc19871896)

[7.16. Pouka o pravnom lijeku 27](#_Toc19871897)

[7.17. Završetak postupka javne nabave 28](#_Toc19871898)

[7.18. Uvid u dokumentaciju postupka javne nabave 28](#_Toc19871899)

[7.19. Završne odredbe 28](#_Toc19871900)

[PRILOG I. Troškovnik 29](#_Toc19871901)

[PRILOG II. Ovlast 30](#_Toc19871902)

[PRILOG III. Prijedlog ugovora 31](#_Toc19871903)

[PRILOG IV. ESPD obrazac 37](#_Toc19871904)

[PRILOG V. Izjava o jamstvu 38](#_Toc19871905)

# **1. OPĆI PODACI**

## 1.1.Podaci o naručitelju

**Općina Kloštar Ivanić** , Školska 22, 10312 Kloštar Ivanić, OIB: 18133797436

Internetska adresa: <http://www.klostar-ivanic.hr>

Telefon: 01/2892-341, Fax: 01/2892-450,

Poslovna banka: PBZ, IBAN: HR7123400091819300008

Odgovorna osoba naručitelja: Željko Filipović, općinski načelnik

## 1.2. Služba/osoba zadužena za komunikaciju s ponuditeljima

Ime i prezime: Sanela Đura

Adresa: Školska 22, 10312 Kloštar Ivanić

E-mail: [sanela.djura@klostar-ivanic.hr](mailto:sanela.djura@klostar-ivanic.hr)

**Za troškovnik**

Ime i prezime: Dejan Dokmanić

Adresa: Školska 22, 10312 Kloštar Ivanić

E-mail: [dejan.dokmanic@klostar-ivanic.hr](mailto:dejan.dokmanic@klostar-ivanic.hr)

Komunikacija i svaka druga razmjena informacija između Naručitelja i ponuditelja obavlja se isključivo na hrvatskom jeziku, elektroničkim sredstvima komunikacije sukladno članku 59. Zakona o javnoj nabavi („Narodne novine“, broj: 120/16), dalje u tekstu: ZJN 2016, putem elektroničke pošte osoba zaduženih za komunikaciju s ponuditeljima.

Iznimno u skladu s člankom 63. Zakona o javnoj nabavi (Narodne novine 120/2016) (u daljnjem tekstu: ZJN 2016) naručitelj i gospodarski subjekti mogu komunicirati usmenim putem ako se ta komunikacija ne odnosi na ključne elemente postupka javne nabave, pod uvjetom da je njezin sadržaj u zadovoljavajućoj mjeri dokumentiran. Ključni elementi postupka javne nabave uključuju dokumentaciju o nabavi i ponude. Usmena komunikacija s ponuditeljima koja bi mogla znatno utjecati na sadržaj i ocjenu ponuda mora biti u zadovoljavajućoj mjeri i na prikladan način dokumentirana, primjerice sastavljanjem pisanih bilješki ili zapisnika, audio snimki ili sažetaka glavnih elemenata komunikacije i slično.

Zainteresirani gospodarski subjekti zahtjeve za dodatne informacije, objašnjenja ili izmjene u vezi s dokumentacijom o nabavi, Naručitelju dostavljaju putem Elektroničkog oglasnika javne nabave ili elektroničkom poštom.

Detaljne upute za dostavljanje navedenih zahtjeva za dodatnim informacijama, objašnjenjem ili izmjenom u vezi s dokumentacijom o nabavi nalaze se na stranicama [www.eojn.nn.hr](http://www.eojn.nn.hr).

## 1.3. Evidencijski broj nabave: 7/2020

## 1.4. Popis gospodarskih subjekata s kojima je naručitelj u sukobu interesa ili navod da takvi ne postoje u trenutku objave dokumentacije o nabavi

Sukladno članku 80. ZJN 2016 ne postoje gospodarski subjekti s kojima Općina Kloštar Ivanić ne smije sklapati ugovore o javnoj nabavi (u svojstvu ponuditelja, člana zajednice gospodarskih subjekata, ili podugovaratelja odabranom ponuditelju).

## **1.5. Vrsta postupka javne nabave**

Otvoreni postupak javne nabave male vrijednosti temeljem članka 86. stavka 1. ZJN 2016. Postupak javne nabave započinje od dana slanja poziva na nadmetanje, a svaki zainteresirani gospodarski subjekt može dostaviti ponudu u roku za dostavu ponuda.

## **1.6. Procijenjena vrijednost nabave**: 560.000,00 kuna bez PDV-a.

## **1.7. Vrsta ugovora o javnoj nabavi**

Po provedenom postupku javne nabave sklopiti će ugovor o javnoj nabavi radova. Ugovorne strane sklopit će ugovor o javnoj nabavi radova u pisanom obliku u roku od 30 dana od dana izvršnosti odluke o odabiru.

## **1**.8. Navod sklapa li se ugovor o javnoj nabavi ili okvirni sporazum

Sklapa se ugovor o javnoj nabavi.

## 1.9. Ostale informacije

Ne provodi se elektronička dražba.

Ne uspostavlja se dinamički sustav nabave.

Dostava ponuda u elektroničkom obliku je obavezna, sukladno članku 68. stavku 2. ZJN 2016.

Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske, zastoj u radu Elektroničkog oglasnika javne nabave Republike Hrvatske ili nemogućnost zainteresiranog gospodarskog subjekta da ponudu u elektroničkom obliku dostavi u danom roku putem Elektroničkog oglasnika javne nabave Republike Hrvatske.

U slučaju nedostupnosti Elektroničkog oglasnika javne nabave Republike Hrvatske tijekom 4 sata prije isteka roka za dostavu ponuda Naručitelj će postupati sukladno članku 239.- 241. ZJN 2016.

## 1.10. Internetska adresa gdje je objavljeno izvješće o provedenom savjetovanju sa zainteresiranim gospodarskim subjektima

Na temelju članka 198. stavka 3. ZJN 2016 i članka 9. Pravilnika o planu nabave, registru ugovora, prethodnom savjetovanju i analizi tržišta u javnoj nabavi („Narodne novine“, broj 101/17) Naručitelj je opis predmeta nabave, tehničke specifikacije, kriterije za kvalitativni odabir gospodarskog subjekta, kriterije za odabir ponude, posebne uvjete za izvršenje ugovora, stavio na prethodno savjetovanje sa zainteresiranim gospodarskim subjektima u trajanju od pet dana, od …………….. do ……………. 2020. godine javnom objavom Elektroničkom oglasniku javne nabave Republike Hrvatske (dalje u tekstu: EOJN RH).

Izvješće o provedenom prethodnom savjetovanju, odnosno o prihvaćenim i neprihvaćenim primjedbama i prijedlozima je objavljeno na internetskim stranicama EOJN RH.

# 2. PODACI O PREDMETU NABAVE

## 2.1. Opis predmeta nabave

Predmet nabave su radovi na investicijskom održavanju nerazvrstanih cesta – ulica Svete Marije, ulica Ivana Šveara, ulica Antuna Matije Reljkovića, Naftaplinska ulica u Kloštar Ivaniću, a sve po vrsti, kvaliteti i količini kako je specificirano u troškovniku radova, te ostalim traženim uvjetima naznačenim u ovoj Dokumentaciji.

CPV oznaka predmeta nabave: 45233141-9 – Radovi na održavanju cesta

## 2.2. Opis i oznaka grupa predmeta nabave

Predmet nabave nije podijeljen na grupe.

Ponuditelji su dužni nuditi cjelokupan predmet nabave.

## 2.3. Količina predmeta nabave

Detaljni opis i količina predmeta nabave sadržana je u Troškovniku koji čini sastavni dio Dokumentacije o nabavi.

Sukladno članku 4. Stavku 1. Točki 2. Pravilnika o dokumentaciji o nabavi te ponudi u postupcima javne nabave (NN 65/17) količina predmeta nabave je predviđena (okvirna). Stvarno nabavljana količina radova može biti veća ili manja od predviđene količine.

## 2.4. Tehničke specifikacije

Tehničke specifikacije predmeta nabave su specificirane u Troškovniku koji je sastavni dio ove Dokumentacije o nabavi.

## 2.5. Troškovnik

Troškovnik je zaseban dokument u Excel formatu, učitan u EOJN RH i dostupan za preuzimanje.

Preporuka naručitelja je da se sve stavke troškovnika ispune u elektroničkom obliku te da se popunjeni troškovnik učita u EOJN RH. Slijedom navedenog, isti **nije** potrebno printati, potpisivati i ovjeravati te zatim kao skenirani dokument učitati u EOJN RH.

Troškovnik mora biti popunjen na izvornom predlošku, bez mijenjanja, ispravljanja i prepisivanja izvornog teksta. Ponuditeljima nije dopušteno mijenjati tekst troškovnika niti dodavati stupce, promijeniti opis stavke ili količine.

Sve stavke troškovnika trebaju biti ispunjene. Prilikom popunjavanja troškovnika ponuditelj cijenu stavke izračunava kao umnožak količine stavke i jedinične cijene stavke.

Cijena ponude izražava se za cjelokupni predmet nabave.

Jedinične cijene svake stavke Troškovnika i ukupna cijena moraju biti zaokružene, upisane i iskazane na dvije decimale. Obračun radova vršit će se po stvarno izvedenim količinama.

Jedinična cijena stavke troškovnika treba obuhvatiti sav rad, materijal, transport, režiju gradilišta i uprave tvrtke, sve poreze i prireze (osim PDV-a), zaradu tvrtke i naknade štete koje će nastati uslijed izvođenja radova.

Jediničnom cijenom trebaju biti obuhvaćeni svi pripremni i završni radovi, postrojenja, potrebne prostorije i instalacije, čišćenje okoliša i pisane upute za rukovanje na hrvatskom jeziku, obuku osoblja korisnika.

## 2.6. Kriterij za ocjenu jednakovrijednosti predmeta nabave

Za sve stavke troškovnika u kojima se traži ili navodi marka, patent, tip ili određeno podrijetlo ponuditelj može ponuditi jednakovrijedno traženom ili navedenom.

Kod stavki troškovnika kod kojih je navedena posebna marka proizvoda ponuditelj koji nudi jednakovrijedan proizvod dužan je u predviđeni prostor dotične stavke troškovnika pod „jednakovrijedan“ upisati naziv proizvođača i tip (model) jednakovrijednog proizvoda koji se nudi. Za slučaj da u troškovniku nema predviđenog mjesta i/ili dovoljno mjesta za upis jednakovrijednih potrebno je dostaviti podatke na zasebnom dokumentu s poveznicom na stavku troškovnika kako bi se moglo utvrditi na koju stavku se jednakovrijedni proizvod odnosi.

U svrhu ocjenjivanja jednakovrijednosti ponuditelj je dužan dostaviti dokaz, a to može biti tehnička dokumentacija jednakovrijednog proizvoda koju izrađuje proizvođač (prospekt, katalog ili brošura proizvođača) ili ispitni izvještaj. Iz dostavljenih dokumenata kojima se dokazuje jednakovrijednost mora se moći bez ikakvog preračunavanja utvrditi jednakovrijednost po svim karakteristikama.

Odredbe o normama

Za slučaj da su ovoj Dokumentaciji o nabavi i Troškovniku navedena tehnička pravila koja opisuju predmet nabave pomoću hrvatskih odnosno europskih odnosno međunarodnih normi naručitelj ističe da ponuditelj treba ponuditi predmet nabave u skladu s normama iz ove Dokumentacije o nabavi ili jednakovrijednim normama. Stoga je za svaku navedenu normu navedenu po dotičnom normizacijskom sustavu dozvoljeno nuditi jednakovrijednu normu, tehničko odobrenje odnosno uputu iz odgovarajuće hrvatske, europske ili međunarodne nomenklature.

## **2.7. Mjesto** **izvršenja ugovora**

Mjesto izvođenja radova: ulica Svete Marije, ulica Ivana Šveara, ulica Antuna Matije Reljkovića, Naftaplinska ulica u Kloštar Ivaniću.

## **2.8. Rok početka i završetka izvršenja ugovora**

Predviđeni početak izvođenja radova je **studeni 2020. godine.**

Rok početka za izvođenje radova teče od dana uvođenja u posao odabranog ponuditelja.

Krajnji rok završetka izvođenja radova je **prosinac 2020. godine.**

Ugovor stupa na snagu danom potpisa obiju ugovornih strana.

Ukoliko prilikom izvršenja ugovora nastanu okolnosti zbog kojih će biti potrebno produžiti rok izvršenja radova, svaka izmjena ugovora provesti će se sukladno točki 7.15. ove Dokumentacije, odnosno sukladno ZJN 2016.

## 2.9. Opcije i moguća obnavljanja ugovora

Naručitelj ne predviđa opcije i moguća obnavljanja ugovora.

# 3. OSNOVE ZA ISKLJUČENJE GOSPODARSKOG SUBJEKTA

**3.1.** Temeljem članka 251. ZJN 2016 javni naručitelj obvezan je isključiti gospodarskog subjekta iz postupka javne nabave ako utvrdi da je:

**3.1.1.** gospodarski subjekt koji ima poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja je državljanin Republike Hrvatske pravomoćnom presudom osuđena za:

**a) sudjelovanje u zločinačkoj organizaciji, na temelju**

– članka 328. (zločinačko udruženje) i članka 329. (počinjenje kaznenog djela u sastavu zločinačkog udruženja) Kaznenog zakona

– članka 333. (udruživanje za počinjenje kaznenih djela), iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**b) korupciju, na temelju**

– članka 252. (primanje mita u gospodarskom poslovanju), članka 253. (davanje mita u gospodarskom poslovanju), članka 254. (zlouporaba u postupku javne nabave), članka 291. (zlouporaba položaja i ovlasti), članka 292. (nezakonito pogodovanje), članka 293. (primanje mita), članka 294. (davanje mita), članka 295. (trgovanje utjecajem) i članka 296. (davanje mita za trgovanje utjecajem) Kaznenog zakona

– članka 294.a (primanje mita u gospodarskom poslovanju), članka 294.b (davanje mita u gospodarskom poslovanju), članka 337. (zlouporaba položaja i ovlasti), članka 338. (zlouporaba obavljanja dužnosti državne vlasti), članka 343. (protuzakonito posredovanje), članka 347. (primanje mita) i članka 348. (davanje mita) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**c) prijevaru, na temelju**

– članka 236. (prijevara), članka 247. (prijevara u gospodarskom poslovanju), članka 256. (utaja poreza ili carine) i članka 258. (subvencijska prijevara) Kaznenog zakona

– članka 224. (prijevara), članka 293. (prijevara u gospodarskom poslovanju) i članka 286. (utaja poreza i drugih davanja) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**d) terorizam ili kaznena djela povezana s terorističkim aktivnostima, na temelju**

– članka 97. (terorizam), članka 99. (javno poticanje na terorizam), članka 100. (novačenje za terorizam), članka 101. (obuka za terorizam) i članka 102. (terorističko udruženje) Kaznenog zakona

– članka 169. (terorizam), članka 169.a (javno poticanje na terorizam) i članka 169.b (novačenje i obuka za terorizam) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**e) pranje novca ili financiranje terorizma, na temelju**

– članka 98. (financiranje terorizma) i članka 265. (pranje novca) Kaznenog zakona

– članka 279. (pranje novca) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.)

**f) dječji rad ili druge oblike trgovanja ljudima, na temelju**

– članka 106. (trgovanje ljudima) Kaznenog zakona

**–** članka 175. (trgovanje ljudima i ropstvo) iz Kaznenog zakona („Narodne novine“, br. 110/97., 27/98., 50/00., 129/00., 51/01., 111/03., 190/03., 105/04., 84/05., 71/06., 110/07., 152/08., 57/11., 77/11. i 143/12.),

ili

**3.1.2.** gospodarski subjekt koji nema poslovni nastan u Republici Hrvatskoj ili osoba koja je član upravnog, upravljačkog ili nadzornog tijela ili ima ovlasti zastupanja, donošenja odluka ili nadzora toga gospodarskog subjekta i koja nije državljanin Republike Hrvatske pravomoćnom presudom osuđena za kaznena djela iz članka 251. točke 1. podtočaka od a) do f) ZJN 2016 i za odgovarajuća kaznena djela koja, prema nacionalnim propisima države poslovnog nastana gospodarskog subjekta, odnosno države čiji je osoba državljanin, obuhvaćaju razloge za isključenje iz članka 57. stavka 1. točaka od (a) do (f) Direktive 2014/24/EU.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1. ove Dokumentacije iz postupka javne nabave je pet godine od dana pravomoćnosti presude osim ako pravomoćnom presudom nije određeno drugačije.

**Za potrebe utvrđivanja okolnosti iz točki 3.1., gospodarski subjekt kao preliminarni dokaz nepostojanja osnova za isključenje u ponudi dostavlja** ispunjeni obrazac Europske jedinstvene dokumentacije o nabavi (ESPD) (Dio III. Osnove za isključenje, Odjeljak A: Osnove povezane s kaznenim presudama) za sve gospodarske subjekte u ponudi.

U slučaju zajednice gospodarskih subjekata, navedene okolnosti utvrđuju se za sve članove zajednice te svaki član zajednice u ponudi dostavlja ispunjeni ESPD obrazac.

Naručitelj može prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojima dokazuje da ne postoje osnove za isključenje iz točke 3.1. ove Dokumentacije:

1. Izvadak iz kaznene evidencije ili drugog odgovarajućeg registra ili, ako to nije moguće,
2. jednakovrijedni dokument nadležne sudske ili upravne vlasti u državi poslovnog nastana gospodarskog subjekta, odnosno državi čiji je osoba državljanin, kojim se dokazuje da ne postoje osnove za isključenje iz podtočke 3.1. ove Dokumentacije.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz podtočke 1. i 2. ove točke ili ako ne obuhvaćaju sve okolnosti iz članka 251. ZJN 2016 i točke 3.1.ove Dokumentacije, oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

**Napomena:**

Sukladno članku 20. stavku 10. Pravilnika o dokumentaciji o nabavi te ponudi u postupcima javne nabave (Narodne novine, broj 65/17) Izjavu iz članka 265. stavka 2. u vezi s člankom 251. stavkom 1. Zakona o javnoj nabavi može dati osoba po zakonu ovlaštena za zastupanje gospodarskog subjekta za gospodarski subjekt i za sve osobe koje su članovi upravnog, upravljačkog ili nadzornog tijela ili imaju ovlasti zastupanja, donošenja odluka ili nadzor gospodarskog subjekta.

Gospodarski subjekt koji ima poslovni nastan u Republici Hrvatskoj odnosno osoba koja je državljanin Republike Hrvatske dostavlja izjavu s ovjerenim potpisom kod javnog bilježnika.

**3.2.** Naručitelj će, temeljem članka 252. ZJN 2016, isključiti ponuditelja iz postupka javne nabave ako utvrdi da gospodarski subjekt nije ispunio obveze plaćanja dospjelih poreznih obveza i obveza za mirovinsko i zdravstveno osiguranje:

a) u Republici Hrvatskoj, ako gospodarski subjekt ima poslovni nastan u Republici Hrvatskoj,

ili

b) u Republici Hrvatskoj ili u državi poslovnog nastana gospodarskog subjekta, ako gospodarski subjekt nema poslovni nastan u Republici Hrvatskoj.

Javni naručitelj neće isključiti gospodarskog subjekta iz postupka javne nabave ako mu sukladno posebnom propisu plaćanje obveza nije dopušteno ili mu je odobrena odgoda plaćanja.

**Za potrebe utvrđivanja okolnosti iz točke 3.2., gospodarski subjekt kao preliminarni dokaz nepostojanja osnova za isključenje u ponudi dostavlja** ispunjeni obrazac Europske jedinstvene dokumentacije o nabavi (ESPD) (Dio III. Osnove za isključenje, Odjeljak B: Osnove povezane s plaćanjem poreza ili doprinosa za socijalno osiguranje) za sve gospodarske subjekte u ponudi.

Naručitelj može prije donošenja odluke od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od 5 (pet) dana, dostavi ažurirane popratne dokumente kojima dokazuje da ne postoje osnove za isključenje iz točke 3.2. ove Dokumentacije:

1. Potvrdu porezne uprave ili
2. drugog nadležnog tijela u državi poslovnog nastana gospodarskog subjekta kojom se dokazuje da ne postoje osnove za isključenje iz podtočke 3.2. ove Dokumentacije.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju dokumenti iz podtočke 1. i 2. ove Dokumentacije ili ako ne obuhvaćaju sve okolnosti iz članka 252. stavka 1. ZJN 2016 i podtočke 3.2. ove Dokumentacije, oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Sukladno članku 20. stavak 2. Pravilnika o dokumentaciji o nabavi te ponudi u postupcima javne nabave ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u. Sukladno stavku 9. istog članka Pravilnika, oborivo se smatra da su dokazi iz članka 265. stavak 1. ZJN 2016 ažurirani ako nisu stariji od dana u kojem istječe rok za dostavu ponuda.

Sukladno članku 221. stavku 1. ZJN 2016 odredba ove točke Dokumentacije odnosi se i na podugovaratelje, koji u ponudi dostavljaju ispunjeni ESPD obrazac.

Ako Naručitelj utvrdi da postoji osnova za isključenje podugovaratelja, zatražiti će od gospodarskog subjekta zamjenu tog podugovaratelja u primjernom roku, ne kraćem od 5 dana.

Naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD-u kod nadležnog tijela za vođenje službene evidencije o tim podacima sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na hrvatskom jeziku.

**3.3. Ostale osnove za isključenje gospodarskog subjekta:**

Temeljem članka 254. ZJN 2016 javni naručitelj će isključiti gospodarskog subjekta iz postupka javne nabave ako:

**3.3.1.** je nad gospodarskim subjektom otvoren stečajni postupak, ako je nesposoban za plaćanje ili prezadužen, ili u postupku likvidacije, ako njegovom imovinom upravlja stečajni upravitelj ili sud, ako je u nagodbi s vjerovnicima, ako je obustavio poslovne aktivnosti ili je u bilo kakvoj istovrsnoj situaciji koja proizlazi iz sličnog postupka prema nacionalnim zakonima i propisima,

**3.3.2.** može dokazati odgovarajućim sredstvima da je gospodarski subjekt kriv za teški profesionalni propust koji dovodi u pitanje njegov integritet,

**3.3.3.** gospodarski subjekt pokaže značajne ili opetovane nedostatke tijekom provedbe bitnih zahtjeva iz prethodnog ugovora o javnoj nabavi ili prethodnog ugovora o koncesiji čija je posljedica bila prijevremeni raskid tog ugovora, naknada štete ili druga slična sankcija**,**

**3.3.4.** je gospodarski subjekt kriv za ozbiljno pogrešno prikazivanje činjenica pri dostavljanju podataka potrebnih za provjeru odsutnosti osnova za isključenje ili za ispunjenje kriterija za odabir gospodarskog subjekta, ako je prikrio takve informacije ili nije u stanju priložiti popratne dokumente u skladu sa ovom Dokumentacijom.

Razdoblje isključenja gospodarskog subjekta kod kojeg su ostvarene osnove za isključenje iz ove podtočke iz postupka javne nabave je dvije godine od dana dotičnog događaja.

**Za potrebe utvrđivanja okolnosti iz točke 3.3. ove Dokumentacije**, gospodarski subjekt kao preliminarni dokaz nepostojanja osnova za isključenje u ponudi dostavlja ispunjeni obrazac Europske jedinstvene dokumentacije o nabavi (ESPD) (Dio III: Osnove za isključenje, Odjeljak C: Osnove povezane s insolventnošću, sukobima interesa ili poslovnim prekršajem) za sve gospodarske subjekte u ponudi.

Naručitelj **može** prije donošenja odluke od ponuditelja koji je podnio ekonomski najpovoljniju ponudu, zatražiti da u primjerenom roku, ne kraćem od 5 dana, dostavi ažurirani popratni dokument kao dokaz da ne postoje osnove za isključenje iz podtočke 3.3.1. i to:

1) izvadak iz sudskog registra ili potvrdu trgovačkog suda ili drugog nadležnog tijela u državi poslovnog nastana gospodarskog subjekta kojim se dokazuje da ne postoje osnove za isključenje.

Ako se u državi poslovnog nastana gospodarskog subjekta, odnosno državi čiji je osoba državljanin ne izdaju prethodno navedeni dokumenti oni mogu biti zamijenjeni **izjavom pod prisegom** ili, ako izjava pod prisegom prema pravu dotične države ne postoji, **izjavom davatelja s ovjerenim potpisom** kod nadležne sudske ili upravne vlasti, javnog bilježnika ili strukovnog ili trgovinskog tijela u državi poslovnog nastana gospodarskog subjekta, odnosno državi čiji je osoba državljanin.

Za potrebe utvrđivanja okolnosti iz podtočaka 3.3.2., 3.3.3. i 3.3.4. gospodarski subjekt ne treba dostavljati nikakve dokumente, već će postojanje odnosno odsustvo istih okolnosti Naručitelj utvrditi samostalno.

Odbit će se ponuda ponuditelja koji je podnio ekonomski najpovoljniju ponudu ako ne dostavi ažurirane popratne dokumente u ostavljenom roku ili njima ne dokaže da ispunjava tražene uvjete. U tom slučaju će naručitelj pozvati ponuditelja koji je podnio sljedeću najpovoljniju ponudu ili poništiti postupak javne nabave, ako postoje razlozi za poništenje.

Naručitelj **može** odustati od isključenja gospodarskog subjekta u slučaju točke 3.3.1. ako utvrdi da će taj gospodarski subjekt biti sposoban izvršiti ugovor o javnoj nabavi, uzimajući u obzir primjenjiva nacionalna pravila i mjere za nastavak poslovanja.

Sukladno članku 20. stavak 2. Pravilnika o dokumentaciji o nabavi te ponudi u postupcima javne nabave ažurirani popratni dokument je svaki dokument u kojem su sadržani podaci važeći, odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u. Sukladno stavku 9. istog članka Pravilnika, oborivo se smatra da su dokazi iz članka 265. stavak 1. ZJN 2016 ažurirani ako nisu stariji od dana u kojem istječe rok za dostavu ponuda.

**3.4. Mjere za otklanjanje osnova za isključenje**

Temeljem članka 255. ZJN 2016 gospodarski subjekt kod kojeg su ostvarene osnove za isključenje iz točke 3.1. i 3.3. ove Dokumentacije može javnom naručitelju dostaviti dokaze o mjerama koje je poduzeo kako bi dokazao svoju pouzdanost bez obzira na postojanje relevantne osnove za isključenje („samokorigiranje“).

**Za potrebe utvrđivanja nepostojanja ovih osnova za isključenje, gospodarski subjekt u ponudi dostavlja** ispunjeni obrazac Europske jedinstvene dokumentacije o nabavi (ESPD) (Dio III: Osnove za isključenje, Odjeljak A: Osnove povezane s kaznenim presudama, navodi da li je poduzeo mjere kako bi dokazao svoju pouzdanost bez obzira na postojanje relevantne osnove za isključenje, te opisuje poduzete mjere vezano uz „samokorigiranje“ i odjeljak C: Osnove povezane s insolventnošću, sukobima interesa ili poslovnim prekršajima, navodi da li je poduzeo mjere vezano uz „samokorigiranje“ te ih opisuje).

Naručitelj možeprije donošenja odluke od ponuditelja koji je podnio ekonomski najpovoljniju ponudu, zatražiti da u primjerenom roku, ne kraćem od 5 dana, dostavi dokaze o mjerama koje je poduzeo kao dio popratnih ažuriranih dokumenata.

Poduzimanje navedenih mjera gospodarski subjekt dokazuje:

1.plaćanjem naknade štete ili poduzimanjem drugih odgovarajućih mjera u cilju plaćanja naknade štete prouzročene kaznenim djelom ili propustom,

2. aktivnom suradnjom s nadležnim istražnim tijelima radi potpunog razjašnjenja činjenica i okolnosti u vezi s kaznenim djelom ili propustom,

3. odgovarajućim tehničkim, organizacijskim i kadrovskim mjerama radi sprječavanja daljnjih kaznenih djela ili propusta.

Mjere koje je poduzeo gospodarski subjekt ocjenjuju se uzimajući u obzir težinu i posebne okolnosti kaznenog djela ili propusta te je obvezan obrazložiti razloge prihvaćanja ili neprihvaćanja mjera.

Javni naručitelj neće isključiti gospodarskog subjekta iz postupka javne nabave ako je ocijenjeno da su poduzete mjere primjerene.

Gospodarski subjekt kojem je pravomoćnom presudom određena zabrana sudjelovanja u postupcima javne nabave ili postupcima davanja koncesija na određeno vrijeme nema pravo korištenja mogućnosti iz ove točke do isteka roka zabrane u državi u kojoj je presuda na snazi.

Razdoblje isključenja gospodarskog subjekta kod kojeg su ostvarene osnove za isključenje iz točke 3.1. ove Dokumentacije, a temeljem članka 251. stavka 1. ZJN 2016 iz postupka javne nabave je pet godina od dana pravomoćnosti presude, osim ako pravomoćnom presudom nije određeno drukčije.

Razdoblje isključenja gospodarskog subjekta kod kojeg su ostvarene osnove za isključenje iz točke 3.3. ove Dokumentacije, a temeljem članka 254. ZJN 2016 iz postupka javne nabave je dvije godine od dana dotičnog događaja.

# 4. KRITERIJI ZA ODABIR GOSPODARSKOG SUBJEKTA

**(UVJETI SPOSOBNOSTI)**

## 4.1. Sposobnost za obavljanje profesionalne djelatnosti

Gospodarski subjekt mora dokazati upis u sudski, obrtni, strukovni ili drugi odgovarajući registar u državi njegova poslovnog nastana.

**Za potrebe utvrđivanja navedene sposobnosti za obavljanje profesionalne djelatnosti**, gospodarski subjekt kao preliminarni dokaz u ponudi dostavlja ispunjeni obrazac Europske jedinstvene dokumentacije o nabavi (ESPD) (Dio IV. Kriteriji za odabir gospodarskog subjekta, Odjeljak A: Sposobnost za obavljanje profesionalne djelatnosti: točka 1) za sve gospodarske subjekte u ponudi.

Profesionalnu sposobnost gospodarski subjekt ne može dokazati oslanjajući se na sposobnost drugog subjekta pa niti na podugovaratelja. Stoga se, u slučaju zajednice ponuditelja, navedene okolnosti utvrđuju se za sve članove zajednice pojedinačno te svaki član zajednice u ponudi dostavlja ispunjeni ESPD obrazac.

Naručitelj može prije donošenja odluke od ponuditelja koji je podnio najpovoljniju ponudu zatražiti da u primjerenom roku, ne kraćem od 5 dana, radi dokazivanja sposobnosti iz ove podtočke dostavi ažuriran popratni dokument:

1. izvadak iz sudskog, obrtnog, strukovnog ili drugog odgovarajućeg registra koji se vodi u državi članici njegova poslovnog nastana.

## 4.2. Tehnička i stručna sposobnost

### 4.2.1. Popis radova izvršenih u godini u kojoj je započeo postupak javne nabave i tijekom pet godina koje prethode toj godini

Sukladno članku 268. stavak 1. točka 1. ZJN 2016 Gospodarski subjekt mora dokazati da je u godini u kojoj je započeo postupak javne nabave i tijekom pet godina koje prethode toj godini (2020.-2015.), izvršio radove iste ili slične predmetu nabave, čiji iznos (bez PDV-a) je najmanje jednak iznosu procijenjene vrijednosti za ovaj predmet nabave. Pod istim ili sličnim radovima predmetu nabave smatraju se izvršeni radovi koji se odnose na održavanje cesta i infrastrukture ili srodne radove sukladno stavkama Troškovnika.

**Za potrebe utvrđivanja navedene tehničke i stručne sposobnosti**, gospodarski subjekt kao preliminarni dokaz u ponudi dostavlja ispunjen obrazac Europske jedinstvene dokumentacije o nabavi (ESPD) (Dio IV. Kriterij za odabir gospodarskog subjekta, Odjeljak C: Tehnička i stručna sposobnost, točka 1a).

Naručitelj **može** prije donošenja odluke od ponuditelja koji je podnio ekonomski najpovoljniju ponudu, zatražiti da u primjerenom roku, ne kraćem od 5 dana, dostavi ažurirani popratni dokument kao dokaz (osim ako već posjeduje te dokumente) i to:

- popis radova izvršenih u godini u kojoj je započeo postupak javne nabave i tijekom pet godina koje prethode toj godini. Popis sadržava ili mu se prilaže potvrda druge ugovorne strane o urednom izvođenju i ishodu najvažnijih radova. Potvrda treba sadržavati najmanje naziv i sjedište druge ugovorne strane, naziv i sjedište izvođača, predmet ugovora, odnosno popis najznačajnijih radova, vrijednost radova bez PDV-a, datum i mjesto izvođenja radova, navod o urednom izvođenju i ishodu radova, potpis druge ugovorne strane.

U Popisu radova mogu biti izražene vrijednosti i u valuti različitoj od valute HRK. Naručitelj će u tom slučaju, prilikom računanja protuvrijednosti, za valutu koja je predmet konverzije u HRK koristiti srednji tečaj Hrvatske narodne banke koji je u primjeni na dan slanja na objavu ove Dokumentacije o nabavi. U slučaju da valuta koja je predmet konverzije u HRK ne kotira na deviznom tržištu u Republici Hrvatskoj, Naručitelj će prilikom računanja protuvrijednosti koristiti tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec objave poziva na nadmetanje u EOJN.

### 4.2.2. Tehnički stručnjaci potrebni za izvršenje ugovora

Gospodarski subjekt mora dokazati da raspolaže s:

- minimalno 1 (jednim) ovlaštenim voditeljem građenja građevinske/arhitektonske struke,

a koji ispunjava uvjete propisane posebnim zakonom kojim se uređuje udruživanje u Komoru.

**Za potrebe utvrđivanja navedene tehničke i stručne sposobnosti**, gospodarski subjekt kao preliminarni dokaz u ponudi dostavlja ispunjen obrazac Europske jedinstvene dokumentacije o nabavi (ESPD) (Dio IV. Kriterij za odabir gospodarskog subjekta, Odjeljak C: Tehnička i stručna sposobnost, točka 2.).

Naručitelj **može** prije donošenja odluke od ponuditelja koji je podnio ekonomski najpovoljniju ponudu, zatražiti da u primjerenom roku, ne kraćem od 5 dana, dostavi ažurirani popratni dokument kao dokaz (osim ako već posjeduje te dokumente) i to:

- potvrdu o upisu u imenik (podaci iz imenika, upisnika, evidencije ili zbirke isprava) ovlaštenih voditelja građenja/radova sukladno Zakonu o komori arhitekata i komora inženjera u graditeljstvu i prostornom uređenju (NN, broj 78/2015) iz koje je moguće utvrditi da su nominirani stručnjaci u statusu ovlaštenog člana te da im nije izrečena mjera zabrane obavljanja poslova

Za strane stručnjake umjesto gore navedenog dokaza kao dostatan dokaz prihvatit će se:

* Potvrdu o upisu u imenik ovlaštenih voditelja građenja/ imenik ovlaštenih voditelja radova hrvatske komore arhitekata/inženjera ili
* Potvrdu o upisu u imenik stranih ovlaštenih voditelja građenja/ imenik ovlaštenih voditelja radova hrvatske komore arhitekata/inženjera određene struke ili
* Potvrdu hrvatske komore arhitekata/inženjera određene struke za povremeno ili privremeno obavljanje poslova ovlaštenih vođenja građenja/ voditelja radova ili
* Važeće ovlaštenje za obavljanje poslova vođenja građenja/ vođenja radova u državi iz koje dolazi i izjavu kojom potvrđuje da će, ukoliko njegova ponuda bude odabrana kao najpovoljnija, do potpisa ugovora dostaviti Potvrdu određene komore vezano uz ispunjavanje propisanih uvjeta za povremeno ili privremeno obavljanje poslova vođenja građenja/ vođenja radova sukladno čl. 65. Zakona o poslovima i djelatnostima prostornog uređenja i gradnje ili
* Izjavu kojom potvrđuje da u državi svog sjedišta ne mora posjedovati traženo ovlaštenje za obavljanje poslova vođenja građenja/ vođenja radova, te da će, ukoliko njegova ponuda bude odabrana kao najpovoljnija, do potpisa ugovora dostaviti Potvrdu određene komore vezano uz ispunjavanje propisanih uvjeta za povremeno ili privremeno obavljanje poslova vođenja građenja/ vođenja radova sukladno čl. 65. Zakona o poslovima i djelatnostima prostornog uređenja i gradnje.

**Oslanjanje na sposobnost drugih subjekata**

Gospodarski subjekt može se u postupku javne nabave radi dokazivanja ispunjavanja kriterija za odabir gospodarskog subjekta iz točke 4.2. ove Dokumentacije osloniti na sposobnost drugih subjekata, bez obzira na pravnu prirodu njihova međusobnog odnosa.

Sukladno članku 273. stavku 2. ZJN 2016 gospodarski subjekt može se u postupku javne nabave osloniti na sposobnost drugih subjekata radi dokazivanja ispunjavanja kriterija koji su vezani uz obrazovne i stručne kvalifikacije iz točke 4.2.2. **samo ako će ti subjekti izvoditi radove ili pružati usluge za koje se ta sposobnost traži.**

Ako se gospodarski subjekt oslanja na sposobnost drugih subjekata, mora dokazati javnom naručitelju da će imati na raspolaganju potrebne resurse za izvršenje ugovora, primjerice prihvaćanjem obveze drugih subjekata da će te resurse staviti na raspolaganje gospodarskom subjektu. Tada je ponuditelj do trenutka potpisivanja ugovora dužan dostaviti Naručitelju potpisanu i ovjerenu Izjavu iz kojega je vidljivo koji se resursi međusobno ustupaju.

Izjava o stavljanju resursa na raspolaganje ili Ugovor/sporazum o poslovno/tehničkoj suradnji mora minimalno sadržavati: naziv i sjedište gospodarskog subjekta koji ustupa resurse te naziv i sjedište ponuditelja kojemu ustupa resurse, jasno i točno navedene resurse koje stavlja na raspolaganje te način na koji se stavljaju na raspolaganje u svrhu izvršenja ugovora, potpis ovlaštene osobe gospodarskog subjekta koji stavlja resurse na raspolaganje, odnosno u slučaju Ugovora/sporazuma o poslovnoj suradnji potpis i pečat ugovornih strana.

Naručitelj će provjeriti ispunjavaju li drugi subjekti na čiju se sposobnost gospodarski subjekt oslanja relevantne kriterije za odabir gospodarskog subjekta te postoje li osnove za njihovo isključenje, a ako na temelju provjere utvrdi da taj subjekt ne udovoljava relevantnim kriterijima za odabir gospodarskog subjekta i da postoje osnove za isključenje, zahtijevati će od gospodarskog subjekta da zamijeni subjekt na čiju se sposobnost oslonio radi dokazivanja relevantnih kriterija za odabir.

**Uvjeti sposobnosti u slučaju zajednice gospodarskih subjekata**

U slučaju zajednice gospodarskih subjekata svi članovi zajednice gospodarskih subjekata ponuditelja moraju dostaviti zaseban ESPD i pojedinačno dokazati nepostojanje okolnosti iz točaka 3. i sposobnost za obavljanje profesionalne djelatnosti iz točke 4.1. ove Dokumentacije.

Članovi zajednice skupno (zajednički) dokazuju da ispunjavaju tražene kriterije za kvalitativni odabir gospodarskog subjekta iz točke 4.2. ove dokumentacije o nabavi.

# 5. Europska jedinstvena dokumentacija o nabavi (ESPD)

## 5.1. Osnovne odredbe

Sukladno članku 260. stavak 2. ZJN 2016, te sukladno članku 2. stavak 1. točka 5. Pravilnika o dokumentaciji o nabavi te ponudi u postupcima javne nabave umjesto dokumenata navedenih u točci 3. dokumentacije o nabavi kojima gospodarski subjekt dokazuje da ne postoje osnove za isključenja te umjesto dokumenata navedenih u točci 4. dokumentacije o nabavi kojima gospodarski subjekt dokazuje sposobnost, gospodarski subjekt u ponudi obvezno predaje popunjen elektronički obrazac Standardni obrazac za europsku jedinstvenu dokumentaciju o nabavi (dalje: eESPD obrazac).

eESPD je ažurirana formalna izjava gospodarskog subjekta, koja služi kao preliminarni dokaz umjesto potvrda koje izdaju tijela javne vlasti ili treće strane (dokazi traženi točkama 3. i 4. ove dokumentacije o nabavi), a kojom se potvrđuje da taj gospodarski subjekt nije u jednoj od situacija koja predstavlja osnovu za isključenje te da ispunjava tražene kriterije za odabir gospodarskog subjekta.

U eESPD obrascu se navode izdavatelji popratnih dokumenata te ona sadržava izjavu da će gospodarski subjekt moći, na zahtjev i bez odgode, javnom naručitelju dostaviti te dokumente.

Ukoliko ponudu podnosi Zajednica gospodarskih subjekata, eESPD obrazac obvezni su dostaviti svi članovi Zajednice na način propisan u ovoj točci – svaki član zajednice dostavlja eESPD obrazac za sebe.

Ukoliko se dio ugovora daje u podugovor eESPD obrazac se dostavlja za podugovaratelja – podugovaratelj dostavlja svoj eESPD obrazac.

Ako se gospodarski subjekt oslanja na sposobnost drugog subjekta, obvezan je u ponudi dostaviti zaseban eESPD obrazac koji sadržava podatke iz stavka 1. članka 260. ZJN 2016 za tog subjekta. Dakle u slučaju da se gospodarski subjekt oslanja na sposobnost drugog gospodarskog subjekta, za navedenog gospodarskog subjekta je potrebno dostaviti eESPD obrazac ispunjen na način propisan ovom točkom u dijelu koji se odnosi na nepostojanje osnova za isključenje navedenih u točki 3. ove dokumentacije o nabavi, te kojima se dokazuje ekonomska i financijska i/ili tehnička i stručna sposobnost (ovisno na što se gospodarski subjekt u postupku nabave oslanja).

Sukladno Zakonu o javnoj nabavi (ZJN 2016) obvezna primjena eESPD je od 18. travnja 2018., pa su ponuditelji u obvezi kao sastavni dio ponude ispuniti i dostaviti eESPD obrazac. eESPD je elektronička verzija ESPD obrasca tj. verzija u obliku web-obrasca. eESPD obrazac kreira se i popunjava putem platforme Elektroničkog oglasnika javne nabave RH ili EU Usluge za ispunjavanje i ponovnu uporabu europske jedinstvene dokumentacije o nabavi.

Kreirani eESPD obrazac priložen je uz dokumentaciju o nabavi kao zasebni dokument (xml datoteka) u predviđeno mjesto za prilaganje eESPD obrasca.

Nakon objave postupka javne nabave, ponuditelji preuzimaju eESPD obrazac (xml datoteku).

Kroz modul „Popunjavanje eESPD obrasca“ u Elektroničkome oglasniku javne nabave RH ponuditelji prilažu preuzetu xml datoteku eESPD obrasca te definiraju svoje odgovore.

Nakon što su napisani odgovori od strane ponuditelja, Elektronički oglasnik javne nabave RH generira ispunjeni eESPD obrazac (xml datoteku).

Generiranu xml datoteku eESPD obrasca potrebno je lokalno spremiti na računalo.

Generirani ispunjeni eESPD obrazac prilaže se kao zasebni dokument (xml datoteka) kao sastavni dio ponude.

Generirani ispunjeni eESPD obrazac (xml datoteka) prilaže se u predviđeno mjesto za prilaganje ispunjenog eESPD obrasca.

Upute za popunjavanje eESPD obrasca dostupne su na internetskoj stranici:

<https://help.nn.hr/support/solutions/articles/12000043401--kreiranje-e-espd-odgovora-ponuditelji-natjecatelji>

eESPD obrazac mora biti popunjen u:

* Dio I. Podaci o postupku nabave i javnom naručitelju ili naručitelju
* Dio II. Podaci o gospodarskom subjektu
* Dio III. Osnove za isključenje

- Odjeljak A: Osnove povezane s kaznenim presudama

- Odjeljak B: Osnove povezane s plaćanjem poreza ili doprinosa za socijalno osiguranje

- Odjeljak C: Osnove povezane s insolventnošću, sukobima interesa ili poslovnim prekršajem: prema naznačenom u točki 3.3. ove Dokumentacije

* Dio IV. Kriteriji za odabir:

- Odjeljak A: Sposobnost za obavljanje profesionalne djelatnosti: prema naznačenom u točki 4.1. ove Dokumentacije.

- Odjeljak C: Tehnička i stručna sposobnost: prema naznačenom u točki 4.2. ove Dokumentacije.

* Dio VI: Završne izjave

## 5.2. Provjera podataka u ESPD-u priloženom u ponudi

Sukladno članku 262. ZJN 2016 Javni naručitelj može u bilo kojem trenutku tijekom postupka javne nabave, ako je to potrebno za pravilno provođenje postupka, provjeriti informacije navedene u ESPD-u kod nadležnog tijela za vođenje službene evidencije o tim podacima (npr. kaznena evidencija) sukladno posebnom propisu i zatražiti izdavanje potvrde o tome, uvidom u popratne dokumente ili dokaze koje već posjeduje, ili izravnim pristupom elektroničkim sredstvima komunikacije besplatnoj nacionalnoj bazi podataka na jeziku iz članka 280. stavka 2. ZJN 2016.

Ako se ne može obaviti provjera ili ishoditi potvrda sukladno prethodnoj točci, javni naručitelj može zahtijevati od gospodarskog subjekta da u primjerenom roku, ne kraćem od pet dana, dostavi sve ili dio popratnih dokumenata ili dokaza.

## 5.3. Dostava ažuriranih popratnih dokumenata

Javni naručitelj može, prije donošenja odluke, od ponuditelja koji je podnio ekonomski najpovoljniju ponudu zatražiti da u primjerenom roku, ne kraćem od pet dana, dostavi ažurirane popratne dokumente tražene u točki 3. i 4. ove Dokumentacije o nabavi, osim ako već posjeduje te dokumente.

Javni naručitelj može pozvati ponuditelja da nadopuni ili objasni dokumente zaprimljene sukladno točki 3. i 4. Dokumentacije o nabavi, ukoliko su ispunjeni uvjeti iz članka 293. ZJN 2016.

Ako ponuditelj koji je podnio ekonomski najpovoljniju ponudu ne dostavi ažurirane popratne dokumente u ostavljenom roku ili njima ne dokaže da ispunjava uvjete iz točke 3. i 4. ove Dokumentacije o nabavi, javni naručitelj će odbiti ponudu tog ponuditelja te će, prije donošenja odluke, od ponuditelja koji je podnio sljedeću ekonomski najpovoljniju ponudu zatražiti da u primjerenom roku ne kraćem od pet dana, dostavi ažurirane popratne dokumente tražene u točki 3. i 4. ove Dokumentacije o nabavi, osim ako već posjeduje te dokumente.

Javni naručitelj može ponuditelja koji je podnio sljedeću ekonomski najpovoljniju ponudu pozvati da nadopuni ili objasni dokumente zaprimljene sukladno točki 3. i 4., ukoliko su ispunjeni uvjeti iz članka 293. ZJN 2016.

Ažurirani popratni dokument je svaki dokument u kojem su sadržani podaci važeći te odgovaraju stvarnom činjeničnom stanju u trenutku dostave naručitelju te dokazuju ono što je gospodarski subjekt naveo u ESPD-u.

Oborivo se smatra da su dokazi iz članka 265. stavka 1. ZJN 2016 ažurirani ako nisu stariji od dana u kojem istječe rok za dostavu ponuda ili zahtjeva za sudjelovanje.

Sukladno članku 20. Stavak 8. Pravilnika o dokumentaciji o nabavi te ponudi i postupcima javne nabave (NN 65/17) ponudbeni list, troškovnik i jamstvo za ozbiljnost ponude ne smatraju se određenim dokumentima koji nedostaju u smislu članka 293. ZJN 2016 te Naručitelj ne smije zatražiti ponuditelja da iste dostavi tijekom pregleda i ocjene ponuda.

# 6. PODACI O PONUDI

## 6.1. Sadržaj i način izrade ponude

Ponuditelj se pri izradi ponude mora pridržavati zahtjeva i uvjeta iz ove dokumentacije o nabavi. Propisani tekst dokumentacije o nabavi ne smije se mijenjati i nadopunjavati.

Ponuda se, zajedno sa pripadajućom dokumentacijom, izrađuje na hrvatskom jeziku i latiničnom pismu, a cijena ponude izražava se u kunama.

Sva ostala dokumentacija koja se prilaže uz ponudu mora biti također na hrvatskom jeziku. Iznimno, dio popratne dokumentacije može biti i na drugom jeziku, ali se u tom slučaju obavezno prilaže i prijevod ovlaštenog sudskog tumača za jezik s kojeg je prijevod izvršen.

Ponuda se dostavlja elektroničkim sredstvima komunikacije. Smatra se da ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije te naručitelj ne smije odbiti takvu ponudu samo zbog toga razloga.

U roku za dostavu ponude ponuditelj može izmijeniti svoju ponudu ili od nje odustati.

Ako ponuditelj tijekom roka za dostavu ponuda mijenja ponudu, smatra se da je ponuda dostavljena u trenutku dostave posljednje izmjene ponude. Nakon isteka roka za dostavu ponuda, ponuda se ne smije mijenjati.

Ponuda obvezuje ponuditelja do isteka roka valjanosti ponude, a na zahtjev javnog naručitelja ponuditelj može produžiti rok valjanosti svoje ponude.

Ponudi je potrebno priložiti:

* uvez ponude sukladno obrascu Elektroničkog oglasnika javne nabave RH (popunjeni podaci o podugovarateljima ako ih ima, o dijelu ugovora o javnoj nabavi koji se daju u podugovor; podaci o zajednici gospodarskih subjekata)
* popunjeni Troškovnik,
* popunjeni e-ESPD obrazac
* jamstvo za ozbiljnost ponude (dostavljeno odvojeno od e-ponude u omotnici)
* Izjavu o jamstvu za izvedene radove koja se nalazi u privitku ove Dokumentacije kao Prilog V.
* Prijedlog Ugovora koji se nalazi u privitku ove Dokumentacije kao Prilog III. i čini njezin sastavni dio.

Ponuda se izrađuje na način da čini cjelinu. Ako zbog opsega ili drugih objektivnih okolnosti ponuda ne može biti izrađena na način da čini cjelinu, onda se izrađuje u dva ili više dijelova.

## 6.2. Način dostave ponuda

### 6.2.1. Dostava ponuda

Sukladno članku 68. stavku 2. ZJN 2016 u ovom postupku javne nabave obvezna je elektronička dostava ponuda.

Naručitelj otklanja svaku odgovornost vezanu uz mogući neispravan rad Elektroničkog oglasnika javne nabave Republike Hrvatske, zastoj u radu Elektroničkog oglasnika javne nabave Republike Hrvatske ili nemogućnost zainteresiranoga gospodarskog subjekta da ponudu u elektroničkom obliku dostavi u danome roku putem Elektroničkog oglasnika javne nabave Republike Hrvatske.

Elektronička dostava ponuda provodi se putem Elektroničkog oglasnika javne nabave Republike Hrvatske, vezujući se na elektroničku obavijest o nadmetanju te na elektronički pristup dokumentaciji o nabavi.

Detaljne upute vezane za elektroničku dostavu ponuda dostupne su na stranicama Elektroničkog oglasnika javne nabave, na adresi https://eojn.nn.hr/Oglasnik/.

Sukladno članku 239. ZJN 2016 ako tijekom razdoblja od četiri sata prije isteka roka za dostavu zbog tehničkih ili drugih razloga na strani Elektroničkog oglasnika javne nabave Republike Hrvatske isti nije dostupan, rok za dostavu ne teče dok traje nedostupnost, odnosno dok javni naručitelj produlji rok za dostavu ponuda sukladno članku 240. ZJN 2016 u točki 1.9. ove Dokumentacije.

### 6.2.2. Dostava dijela/dijelova ponude

Naručitelj prihvaća dostavu u papirnatom obliku onih dijelova ponude koji se zbog svog oblika ne mogu dostaviti elektronički (npr. uzorci,) ili dijelova za čiju se izradu nužni posebni formati dokumenata koji nisu podržani kroz opće dostupne aplikacije ili dijelova za čiju su obradu nužni posebni formati dokumenata obuhvaćeni shemama licenciranih prava zbog kojih nisu dostupni za izravnu uporabu.

Također, Ponuditelji u papirnatom obliku, **u roku za dostavu ponuda**, dostavljaju dokumente drugih tijela ili subjekata koji su važeći samo u izvorniku, poput traženih sredstava jamstva, odnosno jamstva za ozbiljnost ponude.

U slučaju kada ponuditelj uz elektroničku dostavu ponuda u papirnatom obliku dostavlja određene dokumente koji ne postoje u elektroničkom obliku, ponuditelj ih dostavlja u zatvorenoj omotnici na kojoj mora biti naznačeno na koji postupak javne nabave i na koju ponudu se odvojeni dokumenti odnose, te takva omotnica sadrži sve podatke, s dodatkom „dio/dijelovi ponude koji se dostavlja/ju odvojeno“.

Zatvorenu omotnicu s dijelom/dijelovima ponude ponuditelj predaje neposredno u pisarnicu ili preporučenom poštanskom pošiljkom na adresu Općina Kloštar Ivanić, Školska 22, 10312 Kloštar Ivanić.

Na omotu ponude mora biti oznaka slijedećeg izgleda:

**NA PREDNJOJ STRANICI OMOTNICE:**

Naziv i adresa dostave: Općina Kloštar Ivanić, Školska 22, 10312 Kloštar Ivanić

Otvoreni postupak javne nabave: **INVESTICIJSKO ODRŽAVANJE NERAZVRSTANIH CESTA – ULICA SVETE MARIJE, ULICA IVANA ŠVEARA, ULICA ANTUNA MATIJE RELJKOVIĆA, NAFTAPLINSKA ULICA U KLOŠTAR IVANIĆU.**

Evidencijski broj: 7/2020

„dio/dijelovi ponude koji se dostavlja/ju odvojeno“

„NE OTVARAJ“

**NA POLEĐINI ILI U GORNJEM LIJEVOM KUTU OMOTNICE**:

Naziv i adresa ponuditelja/članova zajednice gospodarskih subjekata

## 6.3. Dopustivost varijante ponuda

Varijante ponude nisu dopuštene.

## 6.4. Način određivanja cijene ponude

Cijena ponude izražava se za cjelokupan predmet nabave, piše se u brojkama u apsolutnom iznosu i mora biti izražena u kunama.

Cijena obuhvaća sve troškove i popuste.

Ponuđene jedinične cijene za vrijeme trajanja ugovora o javnoj nabavi su **nepromjenjive** pa i u slučaju promjene cijena elemenata na temelju kojih su ponuđene cijene određene, a mogu se korigirati u skladu s odredbama propisa o obveznim odnosima, kako je navedeno u Prijedlogu ugovora koji je sastavni dio ove Dokumentacije.

Ponuditelji su dužni upisati jediničnu cijenu (zaokruženu na dvije decimale) za svaku stavku Troškovnika.

Cijenu ponude bez PDV-a i cijenu ponude s PDV-om ponuditelj je dužan upisati na način kako je to određeno u aplikaciji Elektroničkog oglasnika javne nabave Republike Hrvatske.

Ako ponuditelj nije u sustavu poreza na dodanu vrijednost ili je predmet nabave oslobođen poreza na dodanu vrijednost, u ponudbenom listu, na mjesto predviđeno za upis cijene ponude s porezom na dodanu vrijednost, upisuje se isti iznos kao što je upisan na mjestu predviđenom za upis cijene ponude bez poreza na dodanu vrijednost, a mjesto predviđeno za upis iznosa poreza na dodanu vrijednost ostavlja se prazno.

## 6.5. Valuta ponude

Ponuditelj iskazuje cijenu ponude u hrvatskim kunama. Cijena ponude piše se brojkama zaokruženo na dvije decimale.

## 6.6. Kriterij za odabir ponude

Kriterij za odabir ponude je ekonomski najpovoljnija ponuda (ENP), sukladno članku 283. ZJN 2016.

Kriteriji za odabir ENP i njihov relativni značaj:

|  |  |
| --- | --- |
| **Kriterij** | **Relativni značaj** |
| **Cijena ponude** | **90 %** |
| **Jamstveni rok na izvedene radove** | **10 %** |
| **Ukupno** | **100 %** |

**OPIS KRITERIJA I NAČIN UTVRĐIVANJA BODOVNE VRIJEDNOSTI:**

**1. Cijena ponude**

Naručitelj kao jedan od kriterija određuje cijenu ponude.

Maksimalni broj bodova koji ponuditelj može dobiti prema ovom kriteriju je 90. Onaj ponuditelj koji dostavi ponudu sa najnižom cijenom dobit će maksimalni broj bodova.

Bodovna vrijednost prema ovom kriteriju izračunava se prema slijedećoj formuli:

pri čemu je:

C = broj bodova po kriteriju cijene za ponudu koja se ocjenjuje

Cmin = najniža ponuđena cijena

Cpon = ponuđena cijena ponude koja se ocjenjuje

90 = maksimalni broj bodova po kriteriju cijene

Broj bodova za promatranu ponudu po kriteriju cijene, dobiven po gore navedenoj formuli, utvrđuje se kao decimalni broj (uz zaokruživanje na dva decimalna mjesta).

**2. Jamstveni rok za izvedene radove**

Naručitelj kao slijedeći kriterij određuje jamstveni rok za izvedene radove. Maksimalni broj bodova koji ponuditelj može dobiti po ovom kriteriju je 10.

Minimalno trajanje jamstvenog roka za izvedene radove je 24 mjeseca od dana uredno izvršene primopredaje radova.

Ponuda u kojoj je iskazan najduži jamstveni rok (od svih pristiglih ponuda) dobiva maksimalan broj bodova, odnosno 10 (deset) bodova.

Ovisno o tom najduljem jamstvenom roku ostale ponude će dobiti manji broj bodova sukladno slijedećoj formuli:

J = broj bodova koji je dodijeljen ponuditelju za ponuđeni jamstveni rok

Jp = jamstveni rok koji je ponuđen u ponudi koja se ocjenjuje

Jn = najduži ponuđeni jamstveni rok u predmetnom postupku javne nabave

10 = maksimalan broj bodova

Ponuditelj je dužan priložiti izjavu u kojoj navodi trajanje jamstvenog roka na izvedene radove. Predložak izjave nalazi se u Prilogu V. ove Dokumentacije. Jamstveni rok moguće je iskazivati isključivo cijelim brojem (ne decimalnim) u mjesecima (npr. 24, 36, 48 i sl.). **Ukoliko izjava nije dostavljena u roku za dostavu ponuda ili ne sadrži navod o trajanju jamstvenog roka smatrat će se da ponuditelj nudi minimalni jamstveni rok od 24 mjeseca**.

Jamstveni rok ima značenje jamstvenog roka za kvalitetu izvedenih radova i njegovo je trajanje određeno u Izjavi o jamstvu za izvedene radove. Ponuđeni jamstveni rok upisat će se u ugovor o izvođenju radova.

Ponuđeni jamstveni rok ne utječe na odgovornost izvođača radova na nedostatke građevine koji se tiču ispunjavanja zakonom određenih bitnih zahtjeva za građevinu ako se ti nedostaci pokažu za vrijeme od deset godina od predaje i primitka radova sukladno Zakonu o obveznim odnosima (NN 35/05, 41/08, 125/11, 78/15 i 29/18).

**Određivanje najpovoljnije ponuditelja prema navedenim kriterijima za odabir ekonomski najpovoljnije ponude:**

Nakon što Naručitelj za svakog ponuditelja utvrdi bodovnu vrijednost prema pojedinim kriterijima, zbrojit će se bodovi dodijeljeni mu po svakom od kriterija kako bi se dobio ukupan broj bodova za pojedinog ponuditelja, prema formuli:

Formula po kojoj se izračunava ekonomski najpovoljnija ponuda je:

T = C + J

T = ukupan broj bodova

C = broj bodova koji je ponuda dobila za ponuđenu cijenu

J = broj bodova koji je ponuda dobila za ponuđeni jamstveni rok na izvedene radove

**Najpovoljnija je ona ponuda čiji je ukupni broj bodova najveći odnosno najbliži 100.**

**Sukladno članku 302. stavak 3. ZJN 2016 ako su dvije ili više ponuda jednako rangirane prema kriteriju za odabir ponude, Naručitelj će odabrati ponudu koja je ranije zaprimljena.**

## 6.7. Rok valjanosti ponude

Rok valjanosti ponude ne može biti kraći od **3 mjeseca od isteka roka za dostavu ponuda.**

Ako tijekom postupka javne nabave istekne rok valjanosti ponude i jamstva za ozbiljnost ponude, javni naručitelj obvezan je prije odabira zatražiti produženje roka valjanosti ponude i jamstva od ponuditelja koji je podnio najpovoljniju ponudu u primjerenom roku ne kraćem od pet dana.

## 6.8. Jezik i pismo na kojem se izrađuje ponuda

Ponuda se izrađuje na hrvatskom jeziku i latiničnom pismu.

Ako su neki od dijelova ponude traženih dokumentacijom o nabavi na nekom od stranih jezika ponuditelj je dužan uz navedeni dokument na stranom jeziku dostaviti i prijevod na hrvatski jezik navedenog dokumenta izvršen po ovlaštenom sudskom tumaču.

Prijevod dokumenata izvršen po ovlaštenom sudskom tumaču mora sadržavati i Potvrdu ovlaštenog sudskog tumača kojom se potvrđuje da prijevod potpuno odgovara izvorniku sastavljenom na stranom jeziku, temeljem članka 19. Pravilnika o stalnim sudskim tumačima (Narodne novine, broj 88/08, 119/08 i 28/13).

Iznimno je moguće navesti pojmove, nazive projekata ili publikacija i sl. na stranom jeziku te koristiti međunarodno priznat izričaj, odnosno tzv. internacionalizme, tuđe riječi i prilagođenice, ako je temeljem dostavljenih dokumenata moguće unatoč tome utvrditi sadržaj dokumenta. Ostale riječi ili navodi moraju biti na hrvatskom jeziku.

## 6.9. Nepotpisana ponuda obvezuje ponuditelja

Ponuda dostavljena elektroničkim sredstvima komunikacije putem EOJN RH obvezuje ponuditelja u roku valjanosti ponude neovisno o tome je li potpisana ili nije.

Naručitelj ne smije odbiti ponudu samo zbog toga što ista nije potpisana.

# 7. OSTALE ODREDBE

## **7.1. Odredbe koje se odnose na zajednicu gospodarskih subjekata**

Zajednica gospodarskih subjekata (fizičke ili pravne osobe, uključujući podružnice, ili javna tijela ili zajednice tih osoba ili tijela) je svako privremeno udruživanje gospodarskih subjekata koje na tržištu nudi izvođenje radova ili posla, isporuku robe ili pružanje usluga.

Naručitelj ne smije zahtijevati da zajednica gospodarskih subjekata ima određeni pravni oblik u trenutku dostave ponude ili zahtjeva za sudjelovanje, ali može zahtijevati da ima određeni pravni oblik nakon sklapanja ugovora u mjeri u kojoj je to nužno za uredno izvršenje tog ugovora.

Ponuda zajednice gospodarskih subjekata mora sadržavati podatke o svakom članu zajednice, kako je određeno obrascem EOJN RH, uz obveznu naznaku člana zajednice gospodarskih subjekata koji je ovlašten za komunikaciju s naručiteljem. U ESPD-u (Dio II. Odjeljak A. Podaci o gospodarskom subjektu) mora biti navedeno koji će dio ugovora o javnoj nabavi izvršavati pojedini član zajednice gospodarskih subjekata, te svaki član zajednice gospodarskih subjekata mora dostaviti zaseban ESPD.

Naručitelj neposredno plaća svakom članu zajednice gospodarskih subjekata za onaj dio ugovora o javnoj nabavi koji je on izvršio, ako zajednica gospodarskih subjekata ne odredi drugačije. Odgovornost gospodarskih subjekata iz zajednice je solidarna.

## 7.2. Odredbe koje se odnose na podugovaratelje

Gospodarski subjekt koji namjerava dati dio ugovora o javnoj nabavi u podugovor obvezan je u ponudi:

- navesti koji dio ugovora namjerava dati u podugovor (predmet ili količina, vrijednost ili postotni udio),

- navesti podatke o podugovarateljima (naziv ili tvrtka, sjedište, OIB ili nacionalni identifikacijski broj, broj računa, zakonski zastupnici podugovaratelja),

- dostaviti ESPD za podugovaratelja.

U slučaju iz ove točke, gospodarski subjekt je dužan u ponudi dostaviti ESPD obrazac o nepostojanju osnova za isključenja podugovaratelja kako je traženo točkom 3. ove Dokumentacije o nabavi, te dokaz o sposobnosti za obavljanje profesionalne djelatnosti kako je traženo točkom 4.1. ove Dokumentacije o nabavi.

Ako je gospodarski subjekt dio ugovora o javnoj nabavi dao u podugovor, podaci iz ove podtočke moraju biti navedeni u ugovoru o javnoj nabavi.

Javni naručitelj obvezan je neposredno plaćati podugovaratelju za dio ugovora koji je isti izvršio. Ugovaratelj mora svom računu ili situaciji priložiti račune ili situacije svojih podugovaratelja koje je prethodno potvrdio.

Ugovaratelj može tijekom izvršenja ugovora o javnoj nabavi od javnog naručitelja zahtijevati:

- promjenu podugovaratelja za onaj dio ugovora o javnoj nabavi koji je prethodno dao u podugovor,

- uvođenje jednog ili više novih podugovaratelja čiji ukupni udio ne smije prijeći 30 % vrijednosti ugovora o javnoj nabavi bez poreza na dodanu vrijednost, neovisno o tome je li prethodno dao dio ugovora o javnoj nabavi u podugovor ili nije,

- preuzimanje izvršenja dijela ugovora o javnoj nabavi koji je prethodno dao u podugovor.

Uz navedene zahtjeve iz ove podtočke, ugovaratelj javnom naručitelju dostavlja podatke o novom podugovaratelju i ESPD za novog podugovaratelja.

Sukladno članku 221. stavak 2. ZJN 2016 podugovaratelj mora dokazati nepostojanje okolnosti iz točke 3. ove Dokumentacije.

Naručitelj ne smije odobriti zahtjev ugovaratelja:

a) ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja kojeg sada mijenja, a novi podugovaratelj ne ispunjava iste uvjete, ili postoje osnove za isključenje

b) ako se ugovaratelj u postupku javne nabave radi dokazivanja ispunjenja kriterija za odabir gospodarskog subjekta oslonio na sposobnost podugovaratelja za izvršenje tog dijela, a ugovaratelj samostalno ne posjeduje takvu sposobnost, ili ako je taj dio ugovora već izvršen.

Sudjelovanje podugovaratelja ne utječe na odgovornost ugovaratelja za izvršenje ugovora o javnoj nabavi.

## 7.3. Jamstva

Sukladno članku 214. stavak 4. ZJN 2016, neovisno o sredstvima jamstva koje je naručitelj odredio ovom točkom Dokumentacije, ponuditelj može kao jamstvo dati novčani polog u traženom iznosu. U tom slučaju ponuditelj je obvezan novčani polog uplatiti na žiro račun naručitelja HR7123400091819300008, model HR68, poziv na broj 9016 - OIB uplatitelja, opis plaćanja – polog kao jamstvo, ev. broj nabave 7/2020.

### 7.3.1. Jamstvo za ozbiljnost ponude

Ponuditelj je obvezan u ponudi dostaviti jamstvo za ozbiljnost ponude u obliku zadužnice ili bjanko zadužnice ovjerene kod javnog bilježnika, sukladno propisima o ovrsi u visini od 15.000,00 kuna (petnaesttisuća kuna).

Zadužnicu će odabrani ponuditelj dostaviti popunjenu sukladno Pravilniku o obliku i sadržaju zadužnice (Narodne novine, broj 115/12 i 82/17) ili Pravilnika o obliku i sadržaju bjanko zadužnice (Narodne novine, broj 115/12 i 82/17).

Naručitelj će jamstvo za ozbiljnost ponude naplatiti u slučaju:

* odustajanja ponuditelja od svoje ponude u roku njezine valjanosti,
* nedostavljanja ažuriranih popratnih dokumenata sukladno članku 263. ZJN 2016,
* neprihvaćanja ispravka računske pogreške,
* odbijanja potpisivanja ugovora, odnosno
* nedostavljanja jamstva za uredno ispunjenje Ugovora, kako je definirano u točki 7.3.2. ove Dokumentacije o nabavi.

Trajanje jamstva za ozbiljnost ponude ne smije biti kraće od roka valjanosti ponude.

Ako istekne rok valjanosti ponude, Naručitelj će tražiti od ponuditelja produženje roka valjanosti ponude i jamstva za ozbiljnost ponude sukladno tom produženom roku.

Naručitelj će vratiti ponuditeljima jamstvo za ozbiljnost ponude u roku od deset dana od dana potpisivanja ugovora o javnoj nabavi, odnosno dostave jamstva za uredno izvršenje ugovora.

Jamstvo za ozbiljnost ponude dostavlja se u izvorniku, odvojeno od elektroničke dostave ponuda, u papirnatom obliku, na način kako je navedeno točkom 6.2.2. ove Dokumentacije.

Jamstvo ne smije biti ni na koji način oštećeno (bušenjem, klamanjem i sl.).

U slučaju zajednice gospodarskih subjekata naručitelj će prihvatiti jamstvo za ozbiljnost ponude koje glasi na bilo kojeg člana zajednice u ukupno traženom iznosu ili više članova dostavlja jamstvo parcijalno s ostalim članovima zajednice do ukupno traženog iznosa.

Ukoliko ponuditelj kao jamstvo za ozbiljnost ponude daje novčani polog u iznosu od 15.000,00 kuna, dokaz o uplaćenom pologu na temelju kojeg se može utvrditi da je transakcija izvršena ponuditelj dostavlja u svojoj ponudi, pri čemu se dokazom smatraju i neovjerene preslike ili ispisi provedenih naloga za plaćanje, uključujući i onih izdanih u elektroničkom obliku. Odredbe koje se odnose na zadužnicu na odgovarajući se način primjenjuju i na novčani polog. Novčani polog se vraća bez kamata.

Ako jamstvo za ozbiljnost ponude ne bude naplaćeno (ako se na propisani način dostavi jamstvo za uredno ispunjenje ugovora), Naručitelj se obvezuje vratiti Ponuditeljima izvornik jamstva za ozbiljnost ponude u roku od deset (10) dana od potpisivanja ugovora, a presliku jamstva obavezan je pohraniti.

Ponuditelj koji ima sjedište izvan Republike Hrvatske, može dostaviti jamstvo za ozbiljnost ponude u valuti različitoj od valute HRK. Naručitelj će u tom slučaju, prilikom računanja protuvrijednosti, za valutu koja je predmet konverzije u HRK koristiti srednji tečaj Hrvatske narodne banke koji je u primjeni na dan slanja na objavu Dokumentacije o nabavi. U slučaju da valuta koja je predmet konverzije u HRK ne kotira na deviznom tržištu u Republici Hrvatskoj, Naručitelj će prilikom računanja protuvrijednosti koristiti tečaj prema listi Izračunatih tečajnih valuta koje ne kotiraju na deviznom tržištu u Republici Hrvatskoj Hrvatske narodne banke koja je u primjeni za mjesec u kojem je slana na objavu Dokumentacija o nabavi.

### 7.3.2. Jamstvo za uredno ispunjenje ugovora

Odabrani ponuditelj je dužan u roku od deset (10) dana od dana potpisa ugovora obje ugovorne strane, naručitelju predati jamstvo za uredno ispunjenje Ugovora u vrijednosti 10 % (deset posto) ugovorenog iznosa bez poreza na dodanu vrijednost, u obliku bankarske garancije koja mora biti „neopoziva“, „bezuvjetna“, „bez prigovora“ i „plativa na prvi poziv“ na kojoj je kao korisnik naznačen Naručitelj, sukladno članku 1039. Zakona o obveznim odnosima.

U slučaju zajednice gospodarskih subjekata, naručitelj će prihvatiti jamstvo za uredno ispunjenje ugovora koje glasi na bilo kojega člana zajednice (garanta).

Također, Naručitelj će prihvatiti jamstvo za uredno ispunjenje ugovora koje može glasiti na sve članove zajednice, a ne samo na jednog člana te jamstvo tada mora sadržavati navod o tome da je riječ o zajednici ponuditelja ili da svaki član zajednice ponuditelja dostavi jamstvo za svoj dio garancije.

Jamstvo za uredno ispunjenje ugovora naplatit će se u slučaju povrede ugovornih obveza i nedostavljanja jamstva za otklanjanje nedostataka u jamstvenom roku.

U slučaju produljenja roka izvođenja radova ponuditelj je dužan produljiti trajanje jamstva za uredno ispunjenje ugovora za slučaj povrede ugovornih obveza na razdoblje produljenog trajanja izvođenja radova.

Ako jamstvo za uredno izvršenje ugovora ne bude naplaćeno, naručitelj će ga vratiti odabranom ponuditelju nakon isteka ugovora.

### 7.3.3. Jamstvo za otklanjanje nedostataka u jamstvenom roku

Odabrani ponuditelj je dužan na dan izvršenja primopredaje radova, i pošto je otklonio sve nedostatke utvrđene internim pregledom, Naručitelju uručiti jamstvo za otklanjanje nedostataka u jamstvenom roku, u obliku bankarske garancije koja mora biti „neopoziva“, „bezuvjetna“, „bez prigovora“ i „plativa na prvi poziv“, u visini od 10% (deset posto) iznosa sklopljenog ugovora bez PDV-a, na kojoj je korisnik naznačen Naručitelj sukladno članku 1039. Zakona o obveznim odnosima.

Minimalni jamstveni rok za kvalitetu izvedenih radova iznosi 24 mjeseca, računajući od dana uredno izvršene primopredaje radova i potpisa primopredajnog zapisnika. Rok važenja jamstva jednak je jamstvenom roku kojeg ponudi ponuditelj u sklopu svoje ponude, odnosno kojeg navede u Izjavi o jamstvenom roku za izvedene radove, koja se nalazi u Prilogu V. ove Dokumentacije.

Razdoblje odgovornosti za nedostatke na ugrađenoj opremi, uređajima i industrijskim proizvodima odgovara razdoblju navedenom od strane njihovih proizvođača, s time da će odabrani ponuditelj predati Naručitelju sve garancije opreme, uređaja i industrijskih proizvoda.

Jamstvom za otklanjanje nedostataka u jamstvenom roku, odabrani ponuditelj će jamčiti da su izvedeni radovi u vrijeme primopredaje u skladu s ugovorom, pripadajućom projektnom i tehničkom dokumentacijom, propisima i pravilima struke te da nemaju nedostataka koji onemogućavaju ili smanjuju njihovu vrijednost ili njihovu prikladnost za uporabu određenu ugovorom.

Odabrani ponuditelj se obvezuje prilikom primopredaje radova, odnosno prilikom potpisivanja Zapisnika o primopredaji uručiti Naručitelju jamstvo za otklanjanje nedostataka u jamstvenom roku na rok važenja iskazanim u ponudi (obzirom da je jamstveni rok jedan od kriterija za odabir ponude).

U slučaju zajednice gospodarskih subjekata, naručitelj će prihvatiti jamstvo za otklanjanje nedostataka u jamstvenom roku koje glasi na bilo kojega člana zajednice.

Također, Naručitelj će prihvatiti jamstvo za otklanjanje nedostataka u jamstvenom roku koje može glasiti na sve članove zajednice, a ne samo na jednog člana te jamstvo tada mora sadržavati navod o tome da je riječ o zajednici gospodarskih subjekata ili da svaki član zajednice dostavi jamstvo za svoj dio jamstva kumulativno do ukupno traženog iznosa.

Nekorišteno jamstvo iz prethodnog stavka, po isteku jamstvenog roka, Naručitelj će bez odgode, vratiti Izvoditelju.

## 7.4. Preuzimanje dokumentacije o nabavi i troškovi

Dokumentacija o nabavi dostupna je u elektroničkom obliku putem Elektroničkog oglasnika javne nabave Republike Hrvatske i ne naplaćuje se.

Prilikom preuzimanja dokumentacije, zainteresirani gospodarski subjekti moraju se registrirati i prijaviti kako bi bili evidentirani kao zainteresirani gospodarski subjekti te kako bi im sustav slao sve dodatne obavijesti o tom postupku.

U slučaju da gospodarski subjekt ne preuzme Dokumentaciju o nabavi i sve eventualne izmjene i dopune Dokumentacije putem Elektroničkog oglasnika javne nabave Republike Hrvatske, sam snosi rizik izrade ponude na neodgovarajućoj podlozi (Dokumentaciji o nabavi).

Trošak pripreme i podnošenja ponuda u cijelosti snosi ponuditelj, a dokumentacija o nabavi se ne naplaćuje.

## 7.5. Ispravak i/ili izmjena dokumentacije o nabavi, traženje pojašnjenja

Naručitelj može u svako doba, a prije isteka roka za podnošenje ponuda, iz bilo kojeg razloga, bilo na vlastitu inicijativu, bilo kao odgovor na zahtjev gospodarskog subjekta za dodatnim objašnjenjem, bilo prema nalogu Državne komisije za kontrolu postupaka javne nabave, izmijeniti Dokumentaciju o nabavi.

Ako je potrebno, gospodarski subjekti mogu za vrijeme roka za dostavu ponuda zahtijevati dodatne informacije i objašnjenja vezana uz ovu Dokumentaciju. Naručitelj će dodatne informacije i objašnjenja bez odgađanja staviti na raspolaganje na isti način i na istim internetskim stranicama kao i osnovnu dokumentaciju bez navođenja podataka o podnositelju zahtjeva. Pod uvjetom da je zahtjev dostavljen pravodobno, odnosno najkasnije tijekom **šestog dana** prije dana u kojem ističe rok za dostavu ponuda, posljednje dodatne informacije i objašnjenja vezana uz dokumentaciju naručitelj će staviti na raspolaganje najkasnije tijekom **četvrtog dana** prije dana u kojem ističe rok za dostavu ponuda.

Javni naručitelj obvezan je produžiti rok za dostavu ponuda u sljedećim slučajevima:

a) ako dodatne informacije, objašnjenja ili izmjene u vezi s dokumentacijom o nabavi, iako pravodobno zatražene od strane gospodarskog subjekta, nisu stavljene na raspolaganje najkasnije tijekom četvrtog dana prije roka određenog za dostavu,

b) ako je dokumentacija o nabavi značajno izmijenjena,

c) ako EOJN RH nije bio dostupan u slučaju iz članka 239. ZJN 2016.

U slučajevima iz podtočke a) i b) javni naručitelj produljuje rok za dostavu razmjerno važnosti dodatne informacije, objašnjenja ili izmjene, a najmanje za deset dana od dana slanja ispravka poziva na nadmetanje.

U slučaju iz podtočke c) javni naručitelj produljuje rok za dostavu za najmanje četiri dana od dana slanja ispravka poziva na nadmetanje.

Javni naručitelj nije obvezan produljiti rok za dostavu ako dodatne informacije, objašnjenja ili izmjene nisu bile pravodobno zatražene ili ako je njihova važnost zanemariva za pripremu i dostavu prilagođenih ponuda.

Javni naručitelj obvezan je o svakom produženju roka obavijestiti sve gospodarske subjekte na dokaziv način.

## 7.6. Termini obilaska lokacije ili neposrednog pregleda dokumenata koji potkrepljuju dokumentaciju o nabavi, ako je potrebno

Gospodarskim subjektima se preporuča posjetiti i ispitati područje radova koji su predmet ovog nadmetanja, izvršiti uvid u projektnu dokumentaciju, te prikupiti sve potrebne podatke za izradu ponude o svom vlastitom trošku i na vlastitu odgovornost. Zainteresirani ponuditelji svoj dolazak na obilazak lokacije trebaju najaviti kontakt osobi Naručitelja.

Ponuditelji koji smatraju da nema potrebe za obilaskom mjesta izvođenja radova i uvida u tehničku dokumentaciju, suglasni su da su upoznati sa svim činjenicama vezanim za formiranje cijene predmeta nabave. U skladu s navedenim, cijene iskazane u ponudi ponuditelja, bez obzira da li je obišao mjesto izvođenja radova i obavio uvid u tehničku dokumentaciju ili nije, smatraju se konačnim i ponuditelji nemaju pravo tražiti podmirenje nikakvih dodatnih troškova.

## 7.7. Datum, vrijeme i mjesto dostave i otvaranja ponuda

Ponuditelji su dužni ponude dostaviti predajom u Elektronički oglasnik javne nabave, a dijelove ponude koji se dostavljaju odvojeno predati sukladno točki 6.2.2. ove Dokumentacije zaključno do ……………**.2020. godine do 12,00 sati.**

Javno otvaranje ponuda održat će se **………………..2020. godine u 12,00 sati** u prostorijama Općine Kloštar Ivanić na adresi: **Općina Kloštar Ivanić, Školska 22, 10312 Kloštar Ivanić, 1. kat.**

Javnom otvaranju ponuda smiju prisustvovati ovlašteni predstavnici naručitelja, ponuditelja i druge osobe. Pravo aktivnog sudjelovanja na javnom otvaranju ponuda imaju samo ovlašteni predstavnici naručitelja i ovlašteni predstavnici ponuditelja. Svoje ovlaštenje predstavnici ponuditelja dokazuju u pisanom obliku (obrazac u privitku dokumentacije za nadmetanje kao Prilog II.).

## 7.8. Izuzetno niska ponuda

Naručitelj će zahtijevati od gospodarskog subjekta da, u primjerenom roku ne kraćem od 5 dana, objasni cijenu ili trošak naveden u ponudi ako se čini da je ponuda izuzetno niska u odnosu na radove.

Objašnjenja ponuditelja mogu se posebice odnositi na:

- ekonomičnost proizvodnog procesa, pružanja usluga ili načina gradnje

- izabrana tehnička rješenja ili iznimno povoljne uvjete dostupne ponuditelju za isporuku pružanje usluga

- originalnost usluga koje nudi ponuditelj

- usklađenost s primjenjivim obvezama u području prava okoliša, socijalnog i radnog prava, uključujući kolektivne ugovore, a osobito obvezu isplate ugovorene plaće, ili odredbama međunarodnog prava okoliša, socijalnog i radnog prava navedenim u Prilogu XI. ZJN 2016

- usklađenost s obvezama iz odjeljka G poglavlja 2. glave III. dijela drugog ZJN 2016

- mogućnost da ponuditelj dobije državnu potporu.

Ako tijekom ocjene dostavljenih podataka postoje određene nejasnoće, Naručitelj može od ponuditelja zatražiti dodatno pojašnjenje.

## 7.9. Pojašnjenje i upotpunjavanje ponude

Sukladno članku 293. ZJN 2016 u postupku pregleda i ocjene ponuda naručitelj može pozvati ponuditelja da dopune, razjasne, upotpune ili dostave nužne informacije ili dokumentaciju u primjerenom roku ne kraćem od pet dana.

## 7.10. Tajnost dokumentacije gospodarskih subjekata

Temeljem članka 52. stavka 1. ZJN 2016 gospodarski subjekt u postupku javne nabave smije na temelju zakona, drugog propisa ili općeg akta određene podatke označiti tajnom, uključujući tehničke ili trgovinske tajne te povjerljive značajke ponude.

Ako je gospodarski subjekt neke podatke označio tajnima, obvezan je navesti pravnu osnovu na temelju koje su ti podaci označeni tajnima.

Gospodarski subjekt ne smije označiti tajnom: cijenu ponude, troškovnik, katalog, podatke u vezi s kriterijima za odabir ponude, javne isprave, izvatke iz javnih registara te druge podatke koji se prema posebnom zakonu ili podzakonskom propisu moraju javno objaviti ili se ne smiju označiti tajnom.

Naručitelj ne smije otkriti podatke dobivene od gospodarskih subjekata koje su oni na temelju zakona, drugog propisa ili općeg akta označili tajnom, uključujući tehničke ili trgovinske tajne te povjerljive značajke ponuda i zahtjeva za sudjelovanje.

## 7.11. Donošenje odluke o odabiru ili poništenju

Na osnovi rezultata pregleda i ocjene ponuda Naručitelj donosi odluku o odabiru ili poništenju.

Rok za donošenje odluke o odabiru ili odluke o poništenju postupka javne nabave iznosi najduže 90

(devedeset) dana od isteka roka za dostavu ponuda.

Sukladno članku 301. stavku 5. točki 2. ZJN 2016 odluku o odabiru ili odluku o poništenju javni naručitelj će bez odgode dostaviti svakom ponuditelju putem EOJN RH.

Dostava odluke o odabiru ili odluke o poništenju postupka javne nabave smatra se dostavljenom istekom dana javne objave.

## 7.12. Rok, način i uvjeti plaćanja

Predujam je isključen kao i traženje sredstava osiguranja plaćanja.

Izvedeni radovi obračunavat će se na osnovi izmjere stvarno izvedenih količina radova. Izvedene i ovjerene radove odabrani ponuditelj će obračunavati temeljem privremenih mjesečnih situacija i okončane situacije. Nesporni dio privremene i okončanu situaciju ovjerava nadzorni inženjer u roku od osam dana od dana primitka.

Plaćanje ovjerene privremene i okončane situacije izvršit će se u roku od 30 dana.

## 7.13. Dokumenti koji će se nakon završetka postupka javne nabave vratiti ponuditeljima

Javni naručitelj će vratiti neodabranim ponuditeljima jamstvo za ozbiljnost ponude, odnosno izvršiti povrat novčanog pologa u roku od deset dana od dana potpisivanja ugovora, odnosno dostave jamstva za uredno ispunjenje ugovora.

## 7.14. Uvjeti i zahtjevi koji moraju biti ispunjeni sukladno posebnim propisima ili stručnim pravilima

Svi radovi koji su predmet ovoga postupka javne nabave trebaju se izvoditi sukladno Zakonu o gradnji (NN 153/13, 20/17, 39/19), Zakonu o poslovima i djelatnostima prostornog uređenja i gradnje (NN 78/15, 118/18) i Zakonu o komori arhitekata i komorama inženjera u graditeljstvu i prostornom uređenju (NN 78/15, 114/18).

Predmetni radovi se trebaju izvoditi proizvodima i materijalima sukladno Zakonu o tehničkim zahtjevima za proizvode i ocjenjivanje sukladnosti (NN 80/13, 14/14, 32/19), Pravilniku o ocjenjivanju sukladnosti, ispravama o sukladnosti i označavanju građevnih proizvoda (NN 103/08, 147/09, 87/10 i 129/11), Zakonu o građevnim proizvodima (NN 76/13, 30/14, 130/17, 32/19), Tehničkom propisu o građevnim proizvodima (NN 35/18) i Zakonu o zaštiti okoliša (NN 80/13, 153/13, 78/15, 12/18, 118/18), za što treba predočiti odgovarajuće dokaze na poziv stručnog nadzora i/ili naručitelja.

Ukoliko se pojedini materijal pribavlja iskorištavanjem rudnog blaga Republike Hrvatske ponuditelj/izvođač treba poštivati sve pozitivno pravne propise, a posebno Zakon o rudarstvu (NN 56/13, 14/14, 52/18, 115/18).

**Gospodarski subjekt sa sjedištem u Republici Hrvatskoj,** sukladno Zakonu o poslovima i djelatnostima prostornog uređenja i gradnje (NN 78/15, 118/18) mora biti registriran za obavljanje djelatnosti građenja odnosno izvođenje pojedinih radova.

Strana pravna osoba i/ili nominirani strani stručnjaci u slučaju dodjele ugovora, dužni su Naručitelju najkasnije u trenutku uvođenja u posao dostaviti dokaz/e da imaju sve potrebne dozvole i ovlaštenja za izvođenje radova u RH za dio ugovora koji će izvršavati. U protivnom, naručitelj ima pravo jednostrano raskinuti ugovor i aktivirati jamstvo za dobro ispunjenje ugovora.

## 7.15. Prijedlog ugovora

Prijedlog ugovora je sastavni dio dokumentacije o nabavi kao Prilog III. Prijedlog ugovora dostavlja se uz ponudu za nadmetanje.

Nakon proteka roka mirovanja naručitelj će pozvati odabranog ponuditelja da potpiše ugovor ili mu isti proslijediti na potpis, sukladno dogovoru. Ugovor će se dopuniti odredbama koje se odnose na zajednicu gospodarskih subjekata, odnosno podugovaratelje ukoliko ponuditelj namjerava dio ugovora o javnoj nabavi dati u podugovor.

Ugovorne strane su dužne potpisati ugovor o javnoj nabavi u roku od 30 (trideset) dana od dana izvršnosti odluke o odabiru. U slučaju da odabrani ponuditelj ne ispuni navedenu obvezu, naručitelj će smatrati kako je ponuditelj odbio potpisati ugovor i naplatiti jamstvo za ozbiljnost ponude temeljem članka 214. stavka 1. točke 1. ZJN 2016.

U tom slučaju, Naručitelj će postupiti sukladno članku 307. stavku 7. ZJN 2016, odnosno ponovno će rangirati ponude sukladno ZJN 2016 i ovoj Dokumentaciji te izvršiti provjeru sukladno članku 263. ZJN 2016, ne uzimajući u obzir ponudu prvotno odabranog ponuditelja, te na temelju kriterija za odabir ponude donijeti novu odluku o odabiru ili, ako postoje razlozi, poništiti postupak javne nabave.

Naručitelj smije izmijeniti ugovor o javnoj nabavi tijekom njegovog trajanja bez provođenja novog postupka javne nabave samo u skladu s odredbama članaka 315. – 320. ZJN 2016.

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako izmjene, neovisno o njihovoj vrijednosti, nisu značajne u smislu članka 321. ZJN 2016.

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave radi nabave dodatnih radova od prvotnog ugovaratelja koji su se pokazali potrebnim, a nisu bili uključeni u prvotnu nabavu, sukladno uvjetima navedenim u članku 316. ZJN 2016.

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni uvjeti sukladno članku 317. ZJN 2016.

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave s ciljem zamjene prvotnog ugovaratelja s novim ugovarateljem sukladno članku 318. ZJN 2016.

Naručitelj smije izmijeniti ugovor o javnoj nabavi tijekom njegova trajanja bez provođenja novog postupka javne nabave ako su kumulativno ispunjeni uvjeti sukladno članku 320. ZJN 2016. Naručitelj za primjenu stavka 1. članka 320. ZJN 2016. ne provjerava jesu li ispunjeni uvjeti iz članka 321. ZJN 2016.

Predajom ponude u EOJN RH smatra se da je ponuditelj upoznat sa sadržajem prijedloga ugovora i isti prihvaća, neovisno o tome da li je priloženi dokument potpisan ili ne.

## 7.16. Pouka o pravnom lijeku

Pravo na žalbu ima svaki gospodarski subjekt koji ima ili je imao pravni interes za dobivanje ugovora o javnoj nabavi i koji je pretrpio ili bi mogao pretrpjeti štetu od navodnoga kršenja subjektivnih prava.

Žalba se izjavljuje Državnoj komisiji za kontrolu postupaka javne nabave, Koturaška cesta 43/IV, 10000 Zagreb, u pisanom obliku.

Žalba se dostavlja neposredno, putem ovlaštenog davatelja poštanskih usluga ili elektroničkim sredstvima komunikacije putem međusobno povezanih informacijskih sustava Državne komisije i EOJN RH.

Stupanjem na snagu Pravilnika o elektroničkoj žalbi u javnoj nabavi NN 101/2017, od 01.01.2018. godine žalbu je moguće dostaviti i elektroničkim sredstvima komunikacije u EOJN RH, putem sustava e-Žalba.

Žalitelj je obvezan primjerak žalbe dostaviti naručitelju u roku za žalbu.

Kad je žalba upućena putem ovlaštenog davatelja poštanskih usluga, dan predaje ovlaštenom davatelju poštanskih usluga smatra se danom predaje Državnoj komisiji, odnosno naručitelju.

Žalba koja nije dostavljena naručitelju u roku žalbe smatra se nepravodobnom.

Žalba se izjavljuje u roku od deset dana, i to od dana:

1. objave poziva na nadmetanje, u odnosu na sadržaj poziva ili dokumentacije o nabavi

2. objave obavijesti o ispravku, u odnosu na sadržaj ispravka

3. objave izmjene dokumentacije o nabavi, u odnosu na sadržaj izmjene dokumentacije

4. otvaranja ponuda u odnosu na propuštanje naručitelja da valjano odgovori na pravodobno dostavljen zahtjev dodatne informacije, objašnjenja ili izmjene dokumentacije o nabavi te na postupak otvaranja ponuda

5. primitka odluke o odabiru ili poništenju, u odnosu na postupak pregleda, ocjene i odabira ponuda, ili razloge poništenja.

Žalba obvezno sadržava podatke navedene u članku 420. stavku 1. ZJN 2016.

## 7.17. Završetak postupka javne nabave

Postupak javne nabave završava izvršnošću odluke o odabiru ili poništenju.

## **7.18**. Uvid u dokumentaciju postupka javne nabave

Naručitelj je obvezan nakon dostave odluke o odabiru ili poništenju do isteka roka za žalbu, na zahtjev ponuditelja, omogućiti uvid u cjelokupnu dokumentaciju dotičnog postupka, uključujući zapisnike, dostavljene ponude, osim u one dokumente koji su označeni tajnim i u one dijelove dokumentacije u koje podnositelj zahtjeva može izvršiti neposredan uvid putem EOJN RH

## 7.19. Završne odredbe

Za sve što nije regulirano dokumentacijom o nabavi primjenjuju se odredbe Zakona o javnoj nabavi (Narodne novine 120/2016) i podzakonskih propisa.

# PRILOG I. Troškovnik

Troškovnik je dostupan za preuzimanje putem Elektroničkog oglasnika javne nabave Republike Hrvatske zajedno s Dokumentacijom o nabavi.

# PRILOG II. Ovlast

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(ponuditelj)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto, datum i godina)

Ovime ovlašćujemo \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ da nas zastupa i sudjeluje na javnom otvaranju ponuda, prispjelih na nadmetanje u postupku javne nabave radova na investicijskom održavanju nerazvrstanih cesta – ulica Svete Marije, ulica Ivana Šveara, ulica Antuna Matije Reljkovića, Naftaplinska ulica u Kloštar Ivaniću, objavljeno u Elektroničkom oglasniku javne nabave RH, pod brojem \_\_\_\_\_\_\_\_\_\_\_\_\_\_\_\_\_\_\_.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis odgovorne osobe i pečat)

Napomena: Ova ovlast predaje se ovlaštenim predstavnicima naručitelja na otvaranju ponuda u postupku javne nabave radova na investicijskom održavanju nerazvrstanih cesta – ulica Svete Marije, ulica Ivana Šveara, ulica Antuna Matije Reljkovića, Naftaplinska ulica u Kloštar Ivaniću.PRILOG III. Prijedlog ugovora

**Općina Kloštar Ivanić, Školska 22, 10312 Kloštar Ivanić, OIB: 18133797436,** koju zastupa općinski načelnik Željko Filipović (u daljnjem tekstu: Naručitelj)

i

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** OIB: \_\_\_\_\_\_\_\_\_\_\_ (u daljnjem tekstu: Izvoditelj) kojeg zastupa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, s druge strane

zaključili su, dana \_\_\_\_\_\_\_\_\_\_\_ 2020. godine

**UGOVOR**

**o izvođenju radova na investicijskom održavanju nerazvrstanih cesta**

**– ulica Svete Marije, ulica Ivana Šveara, ulica Antuna Matije Reljkovića, Naftaplinska ulica u Kloštar Ivaniću**

**UVODNA ODREDBA**

**Članak 1.**

Ugovorne strane konstatiraju da je Naručitelj proveo postupak javne nabave na adresi Školska 22, Kloštar Ivanić.

Ugovorne strane također konstatiraju da je najpovoljniju ponudu dao Izvoditelj, sukladno Odluci o odabiru najpovoljnije ponude KLASA:\_\_\_\_\_\_\_\_\_\_\_\_\_\_ i URBROJ:\_\_\_\_\_\_\_\_\_\_\_\_.

**PREDMET UGOVORA**

**Članak 2.**

Premet nabave su radovi na investicijskom održavanju nerazvrstanih cesta - ulica Svete Marije, ulica Ivana Šveara, ulica Antuna Matije Reljkovića, Naftaplinska ulica u Kloštar Ivaniću a sve po vrsti, kvaliteti i količini kako je specificirano u troškovniku radova.

Naručitelj ustupa, a Izvoditelj preuzima radove u svemu prema projektnoj dokumentaciji, ponudi Izvoditelja broj\_\_\_\_ od \_\_\_\_\_\_\_\_\_\_\_\_\_\_ (u daljnjem tekstu: ponuda) i prihvaćenim ponudbenim troškovnicima te ostaloj dokumentaciji javne nabave, što sve čini sastavni dio ovog Ugovora.

U podugovor se daje \_\_\_\_\_\_\_\_\_\_.

**Članak 3.**

Izvoditelj se obvezuje radove iz članka 2. ovog Ugovora izvesti po opsegu, vrsti i kakvoći prema opisu iz usvojenog ponudbenog troškovnika i ponudi, po stvarno izvedenim količinama, a sve po vrsti, kvaliteti i količini kako je specificirano u troškovnicima radova.

**Članak 4.**

Svi radovi koji su predmet ovoga postupka javne nabave trebaju se izvoditi sukladno Zakonu o gradnji (NN 153/13, 20/17, 39/19), Zakonu o poslovima i djelatnostima prostornog uređenja i gradnje (NN 78/15, 118/18) i Zakonu o komori arhitekata i komorama inženjera u graditeljstvu i prostornom uređenju (NN 78/15, 114/18).

Predmetni radovi se trebaju izvoditi proizvodima i materijalima sukladno Zakonu o tehničkim zahtjevima za proizvode i ocjenjivanje sukladnosti (NN 80/13, 14/14, 32/19), Pravilniku o ocjenjivanju sukladnosti, ispravama o sukladnosti i označavanju građevnih proizvoda (NN 103/08, 147/09, 87/10 i 129/11), Zakonu o građevnim proizvodima (NN 76/13, 30/14, 130/17, 32/19), Tehničkom propisu o građevnim proizvodima (NN 35/18) i Zakonu o zaštiti okoliša (NN 80/13, 153/13, 78/15, 12/18, 118/18), za što treba predočiti odgovarajuće dokaze na poziv stručnog nadzora i/ili naručitelja.

Ukoliko se pojedini materijal pribavlja iskorištavanjem rudnog blaga Republike Hrvatske ponuditelj/izvođač treba poštivati sve pozitivno pravne propise, a posebno Zakon o rudarstvu (NN 56/13, 14/14, 52/18, 115/18).

Gospodarski subjekt sa sjedištem u Republici Hrvatskoj**,** sukladno Zakonu o poslovima i djelatnostima prostornog uređenja i gradnje (NN 78/15, 118/18), mora biti registriran za obavljanje djelatnosti građenja odnosno izvođenje pojedinih radova.

Strana pravna osoba i/ili nominirani strani stručnjaci u slučaju dodjele ugovora, dužni su Naručitelju najkasnije u trenutku uvođenja u posao dostaviti dokaz/e da imaju sve potrebne dozvole i ovlaštenja za izvođenje radova u RH za dio ugovora koji će izvršavati.

**Članak 5.**

Za svako odstupanje od odobrene tehničke dokumentacije u tijeku gradnje Izvoditelju je potrebna prethodna pisana suglasnost Naručitelja.

**VRIJEDNOST RADOVA (CIJENA)**

**Članak 6.**

Sukladno Ponudi, sveukupna ugovorena cijena radova iznosi **\_\_\_\_\_\_\_\_\_\_\_\_\_\_\_ kuna** bez PDV-a (slovima:\_\_\_\_\_\_\_\_\_\_\_\_), odnosno \_\_\_\_\_\_\_\_\_\_\_\_\_\_\_\_\_ kuna s PDV-om (slovima:\_\_\_\_\_\_\_\_\_\_\_\_\_).

Naručitelj Izvoditelju neće platiti predujam niti će dostaviti sredstva osiguranja plaćanja.

**Članak 7.**

Privremene mjesečne i okončana situacija ispostavljaju se u minimalno 5 (pet) primjeraka.

Ugovorene jedinične cijene iz ugovorenog troškovnika su fiksne i nepromjenjive, a u sebi sadrže sve troškove rada, dobave i ugradnje osnovnog i pomoćnog materijala, pripremu i organizaciju gradilišta, transportne troškove, troškove zbrinjavanja građevinskog i drugog otpada te društvene obveze, dobit i sve druge izdatke izvoditelja za potpuno dovršenje radova sukladno projektnoj dokumentaciji, građevinskoj dozvoli, dokumentima ponude i tehničkim propisima.

Konačna vrijednost radova utvrdit će se okončanim obračunom na osnovu stvarno izvedenih količina priznatih u građevinskoj knjizi i jediničnih cijena iz ugovornog troškovnika, kao i odredbi ovog Ugovora.

**Članak 8.**

Naknadni radovi izvode se isključivo na pisani nalog Naručitelja i predmet su posebnog ugovora, a njihova vrijednost odredit će se na osnovi stvarnih količina i jediničnih cijena utvrđenih prema elementima za formiranje cijene iz ponude Izvoditelja.

**ROKOVI IZVEDBE RADOVA**

**Članak 9.**

Početak radova moguć je odmah po zaključenju ugovora, a krajnji rok izvršenja radova je do kraja **prosinca 2020. godine.**

Rok za izvedbu radova počinje teći od dana uvođenja u posao koji će se konstatirati upisom u građevinski dnevnik. Izvoditelj je terminski plan izvođenja radova dužan usuglasiti s Naručiteljem.

Svaka eventualna šteta koja bi bila prouzrokovana na objektu, prolaznicima ili imovini uslijed izvođenja ugovorenih radova, pada na teret Izvoditelj.

Izvoditelj je dužan za vrijeme izvođenja radova voditi Građevinski dnevnik sukladno Pravilniku o načinu provedbe stručnog nadzora građenja, obrascu, uvjetima i načinu vođenja građevinskog dnevnika te o sadržaju završnog izvješća nadzornog inženjera.

Upisi u građevinski dnevnik koji nisu u skladu sa odredbama ovog Ugovora ne stvaraju obveze za ugovorne strane.

Izvoditelj je obvezan na gradilištu ažurno voditi Građevinsku knjigu. Količine iz građevinske knjige moraju biti istovjetne količinama unesenim u privremenu i okončanu situaciju.

Pod danom završetka radova smatra se dan kada Izvoditelj i nadzorni inženjer zajednički konstatiraju završetak gradnje upisom u građevinski dnevnik.

**Članak 10.**

Izvoditelj ima pravo na odgovarajuće produženje roka izvođenja radova i to u slučaju kada je spriječen izvoditi radove iz sljedećih razloga:

* prirodni događaji (požar, poplava, potres, neadekvatni klimatski uvjeti koji onemogućavaju izvođenje radova)
* ratni događaji
* mjere predviđene aktima nadležnih organa
* uvjeti za izvođenje radova u zemlji, koji nisu predviđeni tehničkom dokumentacijom, odnosno geomehaničkim izvješćima, pribavljenim prije utvrđivanja roka,
* izmjene tehničke dokumentacije.

Izvoditelj je dužan zahtjev za produženje roka podnijeti Naručitelju čim sazna razlog zbog kojeg se rok može produžiti.

**Članak 11.**

Ukoliko bi po zasebnom nalogu Naručitelja, trebalo izvršiti naknadne radove, to će se utvrditi zasebnim ugovorom, odnosno dopunom ovom ugovoru, nakon prethodnog dogovora o cijeni tih radova i roku izvedbe.

Cijena se formira prema elementima iz ponudbenog troškovnika.

Naknadni radovi se isključuju iz rokova po članku 9. ovog Ugovora.

**OBRAČUN IZVEDENIH RADOVA I NAČIN PLAĆANJA**

**Članak 12.**

Obračun izvedenih radova vršit će se na temelju Ponudom utvrđenih jediničnih cijena i stvarno izvedenim radovima potvrđenim od strane nadzornog inženjera, a plaćanje će se izvršiti u roku od 30 dana, od dana dostavljene ovjerene privremene, odnosno konačne situacije Naručitelju, a na žiro račun Izvoditelja br. \_\_\_\_\_\_\_\_\_\_\_\_\_\_\_\_\_\_\_\_\_\_ .

**NADZOR RADOVA**

**Članak 13.**

Naručitelj je dužan osigurati stručni nadzor nad izvođenjem radova i imenovati odgovornu osobu za obavljanje nadzora.

Stručni nadzor vršit će se u ime i za račun Naručitelja putem nadzornog inženjera, a na osnovi pisanog ovlaštenja Naručitelja.

**Članak 14.**

Nakon završetka radova Izvoditelj je dužan zatražiti od Naručitelja preuzimanje radova prema kvaliteti i količini.

Radovi se preuzimaju zapisnički, a zapisnik o primopredaji potpisuju ovlašteni predstavnici Naručitelja i Izvoditelja.

Ako Naručitelj prilikom pregleda izvedenih radova ustanovi da pojedini radovi nisu izvedeni prema ugovoru i da postoje nedostaci, Izvoditelj je obvezan te nedostatke otkloniti o svom trošku, u roku koji zajednički u zapisniku utvrde ugovorne strane.

Konačan obračun radova izvršit će se po primopredaji svih radova definiranih tehničkom dokumentacijom od strane komisije koju sačinjavaju predstavnici Naručitelja i Izvoditelja.

Prilikom primopredaje Izvoditelj je dužan dostaviti i:

* Jamstvene listove,
* Ateste i certifikate proizvođača opreme/materijala,

Svaka ugovorna strana snosi svoje troškove primopredaje.

**JAMSTVO**

**Članak 15.**

**Jamstvo za dobro ispunjenje ugovora**

Izvoditelj se obvezuje u roku od deset dana od dana potpisa ugovora obje ugovorne strane, Naručitelju predati jamstvo za uredno ispunjenje Ugovora u vrijednosti 10 % (deset posto) ugovorenog iznosa bez poreza na dodanu vrijednost, u obliku bankarske garancije „bezuvjetno“, „bez prigovora“ i „plativo na prvi poziv“ na kojoj je kao korisnik naznačen Naručitelj, sukladno članku 1039. Zakona o obveznim odnosima.

U slučaju zajednice gospodarskih subjekata, naručitelj će prihvatiti jamstvo za uredno ispunjenje ugovora koje glasi na bilo kojega člana zajednice (garanta).

Također, Naručitelj će prihvatiti jamstvo za uredno ispunjenje ugovora koje može glasiti na sve članove zajednice, a ne samo na jednog člana te jamstvo tada mora sadržavati navod o tome da je riječ o zajednici ponuditelja ili da svaki član zajednice ponuditelja dostavi jamstvo za svoj dio garancije.

Jamstvo za uredno ispunjenje ugovora naplatit će se u slučaju povrede ugovornih obveza i nedostavljanja jamstva za otklanjanje nedostataka u jamstvenom roku.

U slučaju produljenja roka izvođenja radova ponuditelj je dužan produljiti trajanje jamstva za uredno ispunjenje ugovora za slučaj povrede ugovornih obveza na razdoblje produljenog trajanja izvođenja radova.

Ako jamstvo za uredno izvršenje ugovora ne bude naplaćeno, naručitelj će ga vratiti odabranom ponuditelju nakon isteka ugovora.

**Jamstvo za otklanjanje nedostataka u jamstvenom roku**

Za izvedene radove Izvoditelj daje jamstvo u trajanju od \_\_\_\_ mjeseci.

Ponuđeni jamstveni rok ne utječe na odgovornost Izvoditelja na nedostatke građevine koji se tiču ispunjavanja zakonom određenih bitnih zahtjeva za građevinu ako se ti nedostaci pokažu za vrijeme od deset godina od predaje i primitka radova sukladno Zakonu o obveznim odnosima (NN 35/05, 41/08, 125/11, 78/15 i 29/18).

Za ugrađeni materijal primjenjuju se garancije proizvođača, a uredni garancijski listovi predaju se Naručitelju kod preuzimanja radova.

Jamstveni rok za radove i materijal počinje teći od dana primopredaje radova.

Tijekom trajanja jamstvenog roka, Izvoditelj je obvezan odmah o svom trošku, pristupiti otklanjanju ustanovljenih nedostataka uzrokovanih krivnjom Izvoditelja, a najkasnije 24 sata od trenutka primanja obavijesti.

Ukoliko Izvoditelj ne pristupi otklanjanju nedostataka u dogovorenom roku, Naručitelj će iste nedostatke otkloniti na teret Izvoditelja.

Izvoditelj se obvezuje na dan izvršenja primopredaje radova, i pošto je otklonio sve nedostatke utvrđene internim pregledom, Naručitelju uručiti jamstvo za otklanjanje nedostataka u jamstvenom roku, u obliku bankarske garancije „bezuvjetno“, „bez prigovora“ i „plativo na prvi poziv“, u visini od 10% (deset posto) iznosa sklopljenog ugovora bez PDV-a, na kojoj je korisnik naznačen Naručitelj sukladno članku 1039. Zakona o obveznim odnosima.

Razdoblje odgovornosti za nedostatke na ugrađenoj opremi, uređajima i industrijskim proizvodima odgovara razdoblju navedenom od strane njihovih proizvođača, s time da će odabrani ponuditelj predati Naručitelju sve garancije opreme, uređaja i industrijskih proizvoda.

Jamstvom za otklanjanje nedostataka u jamstvenom roku, Izvoditelj jamči da su izvedeni radovi u vrijeme primopredaje u skladu s ugovorom, pripadajućom projektnom i tehničkom dokumentacijom, propisima i pravilima struke te da nemaju nedostataka koji onemogućavaju ili smanjuju njihovu vrijednost ili njihovu prikladnost za uporabu određenu ugovorom.

U slučaju zajednice gospodarskih subjekata, Naručitelj će prihvatiti jamstvo za otklanjanje nedostataka u jamstvenom roku koje glasi na bilo kojega člana zajednice.

Također, Naručitelj će prihvatiti jamstvo za otklanjanje nedostataka u jamstvenom roku koje može glasiti na sve članove zajednice, a ne samo na jednog člana te jamstvo tada mora sadržavati navod o tome da je riječ o zajednici gospodarskih subjekata ili da svaki član zajednice dostavi jamstvo za svoj dio jamstva kumulativno do ukupno traženog iznosa.

Nekorišteno jamstvo iz prethodnog stavka, po isteku jamstvenog roka, Naručitelj je obvezan, bez odgode vratiti Izvoditelju.

**PRESTANAK UGOVORA I UGOVORNA KAZNA**

**Članak 16.**

U slučaju raskida ovog Ugovora, bilo sporazumno ili izazvano višom silom, ugovorene strane će putem sporazumno izabranog povjerenstva utvrditi stupanj gotovosti radova i njihovu vrijednost.

U slučaju navedenom u prethodnom stavku ovog članka, Izvoditelj ima pravo tražiti naplatu samo za izvršene radove.

**Članak 17.**

Ukoliko krivnjom Izvoditelja dođe do prekoračenja ugovorenog roka izvođenja radova Naručitelj ima pravo od Izvoditelja naplatiti ugovorenu kaznu u visini 2‰ (dva promila) od ukupno ugovorenog iznosa za svaki dan prekoračenja roka, s tim da sveukupno ugovorena kazna ne može biti veća od 5% (pet posto) od ugovorene vrijednosti radova.

Nakon isteka roka u kojem se naplaćuju penali, a u slučaju daljnjeg zakašnjenja u roku građenja, Naručitelj ima pravo na naknadu štete.

**Članak 18.**

Ugovorne strane suglasno utvrđuju da Naručitelj ima pravo na jednostrani otkaz ovog Ugovora ukoliko Izvoditelj rok izvršenja radova prekorači za više od 15 (petnaest) dana, te nužne radove povjeriti trećoj osobi na trošak Izvoditelja.

Prije jednostranog otkaza ovog Ugovora Naručitelj je obvezan pisanim putem, preporučenom poštom, upozoriti Izvoditelja o namjeri jednostranog otkaza, te isto obrazložiti.

Jednostrani otkaz ovog Ugovora Naručitelj može izjaviti Izvoditelju pisanim putem nakon isteka roka od 7 (sedam) dana od dana dostave upozorenja Izvoditelju.

U slučaju iz stavka 1. ovoga članka Izvoditelj se obvezuje snositi troškove produženog trajanja nadzora, ako do prekoračenja ugovorenog roka izgradnje dođe njegovom krivnjom.

**ZAVRŠNE ODREDBE**

**Članak 19.**

Potpisom ovog ugovora, ugovorne strane utvrđuju da će za sve slučajeve koji ovim ugovorom nisu predviđeni, primijeniti Zakon o obveznim odnosima.

**Članak 20.**

Sve sporove koji eventualno nastanu u tijeku izvođenja radova ili po dovršetku radova, ugovorne strane će riješiti sporazumno.

Ako eventualni spor, ugovorne strane ne budu mogle riješiti na način utvrđen prethodnim stavkom, podvrći će se pravorijeku stvarno nadležnog suda u Velikoj Gorici.

**Članak 21.**

Ovaj ugovor sastavljen je u 4 (četiri) istovjetna primjerka od kojih svaki primjerak ima snagu originala i to 2 (dva) primjerka za Izvoditelja i (2) primjerka za Naručitelja.

KLASA:

URBROJ:

ZA IZVODITELJA ZA NARUČITELJA

Direktor Općinski načelnik

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# PRILOG IV. ESPD obrazac

eESPD obrazac je dostupan za preuzimanje putem Elektroničkog oglasnika javne nabave Republike Hrvatske zajedno s Dokumentacijom o nabavi.

# PRILOG V. Izjava o jamstvu

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(naziv, sjedište, OIB ponuditelja)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(mjesto, datum i godina)

**IZJAVA O JAMSTVU ZA IZVEDENE RADOVE**

Izjavljujemo da jamstveni rok za izvedene radove za predmet nabave \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ iznosi \_\_\_\_\_\_\_\_\_\_\_\_\_\_\_\_\_\_\_\_\_\_ mjeseci od dana primopredaje radova.

U \_\_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_2020. godine

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(tiskano upisati ime i prezime ovlaštene osobe ponuditelja)

(M.P) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(potpis ovlaštene osobe)

***Napomena:***

* Minimalni rok jamstva je 24 mjeseca
* Trajanje jamstva upisuje ponuditelj, s obzirom da je isto jedan od kriterija za ocjenu ekonomski najpovoljnije ponude
* Ponuđeni jamstveni rok ne utječe na odgovornost izvođača radova na nedostatke građevine koji se tiču ispunjavanja zakonom određenih bitnih zahtjeva za građevinu ako se ti nedostaci pokažu za vrijeme od deset godina od predaje i primitka radova sukladno Zakonu o obveznim odnosima (NN 35/05, 41/08, 125/11, 78/15 i 29/18).